c: text/html

text:
Bya Elisa Nicholas Ssekitende
Gavumenti ya Uganda etandise kawefube, okunnyikiza enkola y’okufukirira n’okujagazisa abalimi okugyettanira, kibayambe obutafiirwa birime byaabwe, nemukiseera ng’ekyeya kibalumbye.
Mu District y’e Ssembabule Ensimbi ezisoba mu Kawumbi kalamba zezikakasiddwa okuweebwa ekitundu kino, okutuusa ebyuma ku Balimi n’okubasomesa ku nkozesa y’abyo, kyokka n’abantu ssekinnoomu balina okubaako ensimbi zebawaayo okubatusaako obuweereza.
Simon Byarugaba nga Mulimisa wa District ey’e Ssembabule, asinzidde ku Kitebe kya district eno mukusomesa abalimi okwettanira ennima ey’omulembe n’okweyambisa enkola ey’okufukirira ebirime n’ategeeza nga bwebaluubirira abalimi 160 omwaka guno okubayingiza mu nkola ey’okukozesa ebyuma ebifukirira nga balima, balagewo enjawulo eri abalala okulabirako.
Ivan Kawuki nga naye mukungu wa district ow’ebyekikugu naddala kubyuma ebikozesebwa mu bulimi, ategeezezza ng’okufukirira bwekusobozesa omulimi okulima ekiseera kyonna omwaka mulamba, n’asaba Gavumenti okubaako kyekolawo kukwanukula omulanga gw’abalimi, ku byuma ebifukirira n’ebikozesebwa mu bulimi ebirala, ebiri ku buseere.

robotstxt: allowed

filter: keep


text:
Ekkanisa ya Uganda mu bulabirizi bw’e Namirembe n’e Luwero bukoze enkyukakyuka mu baweereza b’ekkanisa.
Omulabirizi we Luweero Bishop Elidad Nsubuga akoze enkyukakyuka z’abaweereza 12 ssonga omulabirizi Luwalira akoze enkyukakyuka z’abaweereza 13.
Abakyusiddwa e Luwero kuliko Rev. Twesigye Herbert agiddwa e Nakasongola n’atwalibwa e Nabiswera ng’omusumba, Rev. Kabuye Gideon abadde mu busumba bw’e Bbosa ye awumudde emirimu.
Rev. Mukama Livingstone atwaliddwa mu busumba bwe Bbowa kyokka nga akyakwanaganya emirimu gya mission ku diocese, Rev Deacon Sejjobyo George William ajidwa e Luteete naatwalibwa e busumba bwe Bombo.
Rev. Capt. Nsimbe Patrick agiddwa ku Ssaku SS n’atwalibwa ku ssomero lya Luteete SS nga chaplain era wakukola ng’omumyuka wa Vicar ku diocese e Luweero.
Rev Samuel Zziwa wakukola nga Principal wa Bible College y’e Luteete era ye musumba w’e Buzibwera, ate Rev. Paul Mutyaba abadde omumyuka wa Vicar ku lutiiko e Luweero agenze ku misomo.
Rev. Dan Buzaranwa mu busumba bw’e Ngoma atwaliddwa mu bwe Mpigi, Rev Ssemaganda Stephen, abadde Chaplain mu ddwaliro ly’e Kiwoko atwaliddwa mu busumba bw’e Ngoma era yoomu ku bamyuka ba vicar era y’atwala eby’obulamu ku kitebe kya lutikko e Luweero.
Rev William Mirimu okuva mu busumba bw’e Mpigi atwaliddwa mu ddwaliro e Kiwoko nga chaplain, Rev Mabiriizi Daniel Nsereko agiddwa e Bombo n’atwalibwa mu busumba bw’e Katikamu, ssonga Rev Dan Mwesigwa abadde e Katikamu aweereddwa obu Ssaabadiikono w’e Kikyusa.
NAMIREMBE:
Rt. Rev. Bishop Wilberforce Kityo Luwalira, akoze enkyukakyuka mu bakulembeze b’ekkanisa ez’enjawulo mu bulabirizi bw’e Namirembe.
Abakyusiddwa kuliko Rev. Abraham Muyinda abadde e Bweyogerere kati ye Vicar ku lutikko e Namirembe.
Rev. William Kyeyune, abadde vviika kati atwaliddwa Kiteezi nga adda mu bigere bya Ssebina Semeyi Ssekiziyivu atwaliddwa Namayumba ssonga abadde e Namayumba Rev. Lumu aziddwa Namirembe ng’omubeezi wa vicar.
Rev. Edward Steven Kabanda abadde ku lutikko ng’omubeezi wa vicar, atwaliddwa Kiryagonja, ssonga Rev. Daniel Sserumbaawo abadde e Kiryagonja atwaliddwa Kkungu.
Rev. Moses Kakembo agiddwa e Kkungu n’atwalibwa e Bweyogerere, ne Rev. Joseph Luvumu abadde ku St. Peters Kalitunsi, Kyebando atwaliddwa Mutundwe.
Rev. Kisaakye Ntale agiddwa e Mutundwe n’atwalibwa e Nsangi nga adda mu kifo kya Rev. Daniel Ddumba eyawumudde.
Dr. Kimanje Emmanuel abadde chaplain w’e Buddo, atwaliddwa okutandika obusumba bw’e Kawaala
Rev. Kalema abadde e Kawaala, atwaliddwa mu kannisa y’e Kabale mu busumba bw’e Ntebe.


text:
Omubaka wa Palamenti akiikirira Essaza ly’e Bbaale Munnakibiina kya National Unity Platform – NUP Hon Charles Tebandeke asabye Abakulembeze ku mitendera egy’enjawulo okuvangayo bayambeko mukulondoola pulojekiti za Gavumenti zeeba ereese mu bitundu byabwe baleme ate kulindiriranga Bababka kuzirondoola. Hon. Tebandeke okwogera bino abadde alambuula omulimu gw’okulima oluguudo oluva e Kabaku-Bbaale okutuuka e Jiiira nga luno lw’e lugenda okuyunga ku lutindo oluli mukuzimbwa ku mugga Ssezibwa lugatte Disitulikiti y’e Kayunga ku y’e Nakasongola.
Share.


text:
e Masaka bavudde mu mbeera ng’olukiiko luwedde nebamenya obutebe nga bagamba nti abategesi babefuulidde nebabawa ssente ntono kwezo zebabagambye nga babakungaanya.
Abavubuka abakungaanyiziddwa nga Bannakibiina kya
National Resistance Movement – NRM nga babadde balina okubeera mu zoom meeting ya Pulezidenti Yoweri Kaguta Museveni
Bano bagamba nti bakiriziganyizza okubawa emitwalo esatu nebabawa mutwalo gumu. Bano bayuzizza T-shirt za Pulezidenti ezabaweereddwa nebategeeza nga bwebavudde mu NRM. Bbo ababadde mu Masaka Liberation Square bagamba babagambye bagenda kubawa mitwalo 15 oluvannyma nebabawa esatu. Abategesi okuli Gerald Ddundu Tabula ne Rogers Bulegyeya bataasiddwa bakannyama abakuuma omubeezi wa Minisita owabaana nabavubuka Florence Nakiwala Kiyingi.
Share.


text:
Club ya SC Villa Jogo Ssalongo yesozze oluzannya olwa quarterfinals mu mpaka za Uganda Cup.
Villa ewanduddemu club ya Onduparaka ku goolo 1-0.
Goolo yq Villa Jogo Salongo eteebeddwa omuzannyi Benson Muhindo mu kitundu ekisooka.
Omupiira guno gibadde mu kisaawe kya Green Light mu Arua.
Villa Jogo yakawangula ekikopo kino emirundi 9.
Kati yegasse ku club endala ezatuuka ku luzannya lwa quarterfinals okuli Vipers, BUL, Wakiso Giants, Mbarara City, Mbale Heroes, Booma ne Maroons.
Ate emipiira egizanyidwa mu liigi ya babinywera eyómupiira gw’abakazi, Lady Doves ekubye Rines goolo 2-1.
Kampala Queens eremaganye ne She Corporate goolo 2-2.
Uganda Martyrs ekubye UCU Lady Cardinals goolo 1-0.
Kawempe Muslim eremaganye ne Olila High 0-0.
Tooro Queens eremaganye ne She Maroons goolo 1-1.
Mu kiseera kino club ya She Corporate esigadde ekulembedde liigi eno nóbubonero 21, esingako Kampala Queens eri mu kifo ekyókubiri obubonero 5.


text:
Essomero lya pulayimale ‘e Nakibanga mu muluka gw’e Ssaayi mu ggombolola y’e Nakisunga e Mukono lifunye kabuyonjo za mizigo kkumi okuli n’ezikozesebwa abalema, nga zaazimbibwa ku nsimbi obukadde 46m.
Kabuyonjo zino zaazimbibwa ekibiina ekigabi ky’obuyambi mu ggwanga lya Germany ekimanyiddwa nga Visions for Children, nga kyaapererezebwa ekya kuno ki Katosi Inter Community development Alliance (KIDA).
Omukolo gw’okuwaayo zi kabuyonjo zino gweetabiddwaako omubaka w’ekitundu mu palimenti Johnson Muyanja, eyawadde abatuuze okukomya omuze gw’okusimbira ekkuuli emirimu egireeteba abantu bwe batakwataganya ndowooza za bya bufuzi.
Yabajjukiza nti gavumenti erina entegeka nyingi ennungi naddala eri abavubuka, n’agattako nti bwe zisimbirwa amakuuli, abavubuka be bafiirizibwa omukisa gw’okwetaba mu ntegeka z’okuva mu bwaavu.
Ate ssentebe w’ekibiina ky’e Germany ki Visions for Children Muky. Hila LImar yagambye nti eby’enjigiriza kkubo kkulu omuyitwa enkulakulana z’eggwanga lyonna, n’agattako nti bo basanyufu okufuna omukisa gw’okwetaba mu ntegeka y’okukulakulanya abaana b’ekitundu kino.
Ye akulira ekibiina ki KIDA Tony Kabuye, yasabye abakulembeze ku mitendera egya wansi okufaayo okulondoola emirimu egikolebwa mu bitundu byaabwe, ng’ekkubo ery’okuzza amaanyi mu ba musigansimbi abaleeta kuno emirimu.
Yagasseeko nti bwe bakolaganira awamu ne ba musingansimbi, abakulembeze kibawa omukisa okulaba nti emirimu egireetebwa m u bitundu byaabwe gy’egyo gyenyini abantu baabwe gye
Watchdog Uganda is a portal for solution journalism, trending news plus cutting edge commentaries in the fields of politics, security, business, tourism, entertainment, technology, agriculture, climate change, environment, public health et al. We also give preference to Ugandan community news and topical discussions. The portal also publishes community news and topical discussions.
Plot 23, Yusuf Lule Road
PO Box 7661 Kampala, Uganda Office Line: +256 777 286 815 Email: editorial@watchdoguganda.com
To Advertise:Click here


text:
Omuliro ogutannategeerekeka kweguvudde gwokeeza negusanyaawo amaduuka ga ssipeeya we mmotoka omuli yingini, endabirwaamu, oyiro, ggiyabbokisi, emipiira ne bilala. Guno mulundi gwa kusatu mu bbanga lya myeezi 4 nga omuliro gwookya ggaragi eno era ete ku luno ebintu bingi ebisanyeewo okusingako ogwasooka wadde nga bonna baafiirwa ebintu ebilalilirwaamu bukadde na bukadde bwa nsimbi, ba makanika bategeezezza nti omuliro guno gutandise muttumbi ku ssaawa 9, era poliisi neyitibwa, wabula nga wetuukidde omuliro gubadde gumaze okutaama wadde egulwanyisizza neeguzikiza.
Difensi wa ggaragi Muhammad Kyakulaga abambye nti omuliro nabo gubasobedde okwokyanga ebitundu ebisinga okubaamu ssippeeya owa ssente ennyingi, abasinga mu ggaragi muno mbasuubuzi ba ssipeeya era kino kibakwatirizza nga bali mu looni kati bagamba tebamanyi kya kuzzaako. Wabula bakukkulumidde abakulembeze emirundi esatu omuliro gye bwakabookya tewali mukulembeze yenna yali agenze kubalambulako bamukaabire ebizibu byaabwe.
Omwogezi wa poliisi mu nbitundu nbya Elgon ASP Rogers Tayitika yagambye nti poliisi ebadde ekyanonyereza ku kyaviirako emiliro ebiri ate newakwaata omulala, naye era okunonyereza kukyagenda mu maaso, naye ngakiteberezebwa nti kivudde ku masannyalaze.


text:
Poliisi Yeekokkola Emisango Gya Yintaneeti-
Abakugu mu byuma bikalimagezi okuva mu mumatendekero agawagulo mu Uganda babangudwa nebawebwa obukodyo n’obukugu akusobola okulwanyisa obumenyi bw’amateeka obukolebwa ku miyungiragana gya yintanenti. Okusinziira ku Richard Ndaboine, akulira ekitongole ekilwanyisa omuze guno mu Poliisi ya Uganda, emyaka ebiri egiyise, poliisi efunye emisango 400 egiddizibwa abantu abakozesa yintanenti. Bino byogedwa mu musomo ogwategekeddwa abakugu ba Uganda nga bayambibwako bwanyanyi babwe okuva mu America ku Serena Hotel e Kigo mu Wakiso.


text:
Munnakibiina ki NRM era mutabani wa Jacob Oulanyah, Andrew Ojok Oulanyah, nga yeesimbyewo okuvuganya ku kifo ky’omubaka wa Omoro mu Palamenti ategeezezza nti yali asuubira Pulezidenti wa NUP, Robert Kyagulanyi Ssentamu okumuwagira mu kalulu kano.
Ojok agamba nti Kyagulanyi alina kuba nga awagira abavubuka abato okutwala obuyinza naye yeewunya bweyalaba alonzeewo omuntu atuuse okubeera Jjajja we okuvuganya ku kifo kya Omoro.
Ojok, bino yabyogeredde mu nteekateeka y’okukubaganya ebirowoozo nga abeesimbyewo ku Mmande buli omu mweyalagidde byategese okukolera abantu ba Omoro.
“ Nasuubira Bobi Wine okuwagira abavubuka nga nze mu kalulu kano naye yasalawo kulondawo Jjajjange, neemanyi era ne Katonda akimanyi nti nsobola, kuno kuyitibwa naye abantu bwebandaba eyo ebeera ndowooza yabwe, ” Ojok bwe yagambye.
Ojok yannyonnyodde nti wadde Simon Toolit eyaliko mu kibiina ki FDC nga kati ali mu NUP, akoledde abantu ba Omoro ebintu bingi naye akkirize nti kano kaseera ka bavubuka bato era akkirize be baba batwala obuvunaanyizibwa mu maaso.
Wabula omu ku bavuganya ku kifo kino Jimmy Onen agamba nti ekifo ky’omubaka wa Omoro tekirina kuba kya nsikirano wabula Ojok, yategeezezza nti tazaalibwa Oulanyah kyokka naye alina obusobozi bwonna okulembera ekitundu kino era nasaba banne okumwegattako.
Abalala abali mu lwokaano luno mulimu; Kizza Oscar (ANT), Odong Justine (FDC), Odonga Terence (IND), Onen Jimmy Walter (IND) ne Tolit Simon Akecha (NUP).
Era okusinziira ku kakiiko k’ebyokulonda, okulonda mu Omoro kugenda kubaawo ku Lwokuna nga May 26, 2022.


text:
KKOOTI enkulu e Mukono etaddewo ennaku kwegenda okuwulirizaako emisango egy’awawabirwa ababaka mu kitundu kya Mukono eyawamu.
Mukono yakutulwamu Disitulikiti endala 3 okuli Kayunga, Buvuma ne Buikwe.
Gye buvuddeko essiga eddamuzi lyateekawo kkooti enkulu e Mukono, oluvanyuma lw’okusaba kwa bantu abaali batambula olugendo oluwanvu okugenda mu bitundu bye Jinja gyeyatuulanga.
Amyuka omuwandiisi wa kkoti enkulu e Mukono mu biwandiiko bye yafulumizza ku lw’okubiri yategezezza nti abawawabirwa, abawabi saako ne ba Puliida baabwe balina okubeera mu kkooti ku lunaku olubawereddwa saaako ne ssawa, nga atakituukirize kkooti yakugenda mu maaso ewe ensalawo yaayo nga bweneba elabye.
Emisango 7 gye gigenda okuwulirwa okusinziira ku bantu abenjawulo abawawabirwa.
Ekyewunyisa eyali Ssentebe we Kayunga eyafa gye buvuddeko Ffeffekka Serubogo naye y’omu ku bantu be bawawabira mu kkooti nga ono munne owa NRM gwe yavuganya naye Bonifance Musisi Bandikubi yeyamutwalayo nga awakanya obuwanguzi bwe.
Aidah Erios Nantaba naye abantu 3 beyavuganya nabo ku kifo ky’omubaka omukyala owa Disitulikiti ye Kayunga bonna bamutwala mu kkooti nga bagamba nti obuwanguzi bwe bwalimu ebilumira.
Bano kuliko Harriet Nakwedde, Birungi Kobusingye Jackline saako ne Nabadda Ritah nga bonna emisango gyabwe gyakuwulirwa nga 16 omwezi guno.
Wilson Male owa NUP naye yatwala omubaka Fred Kayondo munnaDP mu kkooti saako n’akakiiko ke by’okulonda nga awakanya obuwanguzi bwe ku kifo ky’omubaka owa Mukono South, bano omusango gwabwe gwakuwulirwa nga 17.
Maitiki Ronald Mukasa owa NRM naye yawawabira munnaNUP Tebandeke Charles eyawangula mu Ssaza lye Bbaale mu Kayunga, guno gwakuwulirwa nga 17.
Do you have a story in your community or an opinion to share with us: Email us at editorial@watchdoguganda.com


text:
Munnamateeka w’Akakiiko k’ebyokulonda aketengeredde aka Electoral Commission Uganda (EC) Joseph Matsiko ne Attorney General (AG) William Byaruhanga bakiriziganyizza ne Munnamateeka wa Pulezidenti Yoweri Kaguta Museveni, Kiryowa Kiwanuka, nti okusaba kwa Kyagulanyi Ssentamu Robert aka Bobi Wine nti Kkooti emwongereyo akadde asobola okuleeta obujulizi obulula 200 mu kwemulugunya kwe nti byonna tebirina makulu bakirize okuwulira omusango kutandike.
Bagamba nti okwemulugunya kwe kwesigamiziddwa ku ngambo ezitalina mitwe namagulu nti era Bannamateeka ba Kyagulanyi abakulembeddwa Medard Lubega Sseggona bagenda kusanga obuzibu bungi nnyo okumatiza Kkooti Ensukulu okukiriza okusaba kwabwe. Kkooti egenda kuwa ensala yaayo ku kusaba kuno kussaawa kumi n’ekitundu.
Share.


text: Eggulo webwazibidde nga waliwo bamemba ba CEC ya NRM abaabadde balemeddeko Hon Rebecca Kadaga avunaanibwe.Bano okuli nampala wa NRM hon Ruth Nankabirwa ne ssaabawandisi wa NRM Justine Kasule Lumumba bagamba nti Kadaga okunyomoola ekibiina bwatakangavvulwa kiyinza okuleeta obwa kiwagi mu kibiina.Kyokka CEC y’abadde tenavaamu memba yenna oba NRM asaba Kadaga avunaanibwe.Bino biri mu kiseera nga Pulezidenti Museveni ne NRM bali mu kumaliriza bya kulonda lukiiko lwa baminisita abapya.Waliwo abagala Kadaga wadde yeeyisizaamu nga bwe yakoze awebwe ekifo ekisava oba obwa obumyuka bwa Pulezidenti kubanga memba wa CEC era ye mumyuka wa ssentebe wa NRM atwala Busoga ate era akyali muzito mu maanyi n’obuwagizi.Abawagira Kadaga bagambye okusinziira ku nsonda nti ebyokumuvunaana biringa ebiretebwa okumulemesa ogufo.Nga kabineeti tenakakasibwa Pulezidenti atera kusooka kulonda ssaabaminisita n’omumyukawe nga bano beebasooka okukakasibwa akakiiko ka Palamenti akavunaanyizibwa ku kukakasa bonna anabeera bawereddwa obwa minisita.


text:
COVID Y’ABASINDIKAWA?
Dj Vybs Busungu.
Ono yayaatiikirira nnyo olwenteekateeka ye ey’okukubiranga omuziki mu nnyumba kye baali batuuma Room 16 nolyooka olaba ba ‘piipoo’ bwebatomera ebisenge, era nga yakikola nga ne Amooti omubalanguzi ow’Amalula Family.
Dj Vybs Busungu olw’okugalawo Ebivulu n’Ebiddongo, yasalawo natandika wo Studio ekwaata ennyimba ne Video nga Studio ye eyitibwa P and B Media era nga akwatagana ne Jupiter Management ey’Emukono nga nabo bali mu bya nnyimba .
Ono kwebyo kwagatira eky’okukubira omuziki mu Woteeri emu mukibuga Kampala.
Wabula droni za kalilugambo za mugudeko nga akuba ebifanyi kumbaga nga alinga ‘camera man’ kyoka ebyo byo tabyogerako.wabula’’’’’’ !.


text:
Obwakabaka bwa Buganda bulabudde omugagga Hamis Kiggundu ne kkampuni ye eya Kiham Enterprises okukomya okwonoona erinnya ly’ abaweereza b’Omutanda wakati nga agezaako okutwala ettaka lya Kabaka mu mankwetu.
Okulabula kuno kukoleddwa omwogezi w’Obwakabaka era Minisita w’ebyamawulire Owek. Noah Kiyimba mu lukung’aana lwa bannamawulire ku Mmande.
“Teri kijja kuggya Bwakabaka ku mulamwa gw’okulwanirira okusazaamu ebyapa ebikyamu era okuvuma, okujolonga n’okutiisatiisa ebikoleddwa n’okusuubira okukolebwa ku baweereza b’Obwakabaka tebigenda kutuseeseetula wadde yinki emu bweti,” Minisita Kiyimba bwe yagambye.
Kino kiddiridde omugagga Hamis Kiggundu okulabikira mu katambi nga alumba abakozi b’ekitongole kya Buganda Land Board ku biri ku ttaka lya Buganda eririraanye amayumba ga Mirembe Villas nga lino Kiggundu alemeddeko okulyezza nga agamba nti lirye era lyamuweebwa ab’ akakiiko k’ebyettaka e Wakiso wadde nabo bamwewakana.
Owek. Kiyimba yannyonnyodde nti kye baagala ge mazima okuvaayo era bataase ettaka ly’Obwakabaka era nsaba Ham okuvaayo alage ensi engeri gyeyafunamu ekyapa mu nnyanja nga bwe yategeezezza.
“Twewuunya nnyo engeri ebitongole ebikwanaganya ensonga z’obutonde naddala NEMA gyebikkiriza munnaffe okufuna ebyapa mu ntobazi eziggwa mu ‘Mailo ya Kabaka’. Obwakabaka era bwewunya engeri omuntu gy’ayinza okufuna yiika ezisoba mu 140 ku mitwalo 10,” Minisita Kiyimba bwe yalambuluddde.
Kinajjukirwa nti gyebuvuddeko, Omugagga Ham yategeeza nga bweyali aggye enta mu nsonga z’ ettaka lino nga agamba nti tasobola kuvvoola kitibwa kya Kabaka we kyokka ate neyekyuusa naddamu okulumba abaweereza b’Omutanda ku nsonga ezikwatagana n’ettaka lino.


text:
Nakomyewo muganda wammwe Mukama yantuma okubawanga ebindi ku mwoyo
Nange ne sifuuka kaasa kujeemera Mukama ntuukiriza endagaano yange
Bwe wabaawo eyali ampulidde nga nnyimba mu bibuga ne mu byalo ndi muyigisa nnyo
Lwaleero nkawaŋŋamudde Mukyala Kandida vva ku Jimmy omusukkiridde
Abakazi abakaddekadde okusinga ku nnyabo ate naddala abalina ku bintu
Ye naddala abagumbawadde muzinze n’enkato okwetikka obulenzirenzi
Muleseewo size zammwe nga Muzeeyi Matayo ataakulumyenga muyite mwenna
Weekebera amatama wegaabanga kati nsalosalo n’envi zimeruukiridde
Face ekufufunyadde olw’ensonga y’okkula n’emabega ekuserebenze
Kuva buto otabadde mu nsi ki kyotonnalaba ssi mululu naye ago maddu
Ke kadde wummula ensi olyetunga ku ttutu koma awo n’abato bakwazze
Naye laba bw’ozze kalenzirenzi!
Okagulira empale n’omwenge kati laba ogula bbiya kw’otadde omukoolakoola
Kaakati kasiriwadde ate ggwe oli mukulu ogenda kufa okaleke ku kyalo
Nga n’okuzaala keerabidde kuba ebiseera by’okuzaala gwe wakatawaanya n’okafiiriza
Mpuliddewo abakaddekadde awo abeemulugunya nga baagala nkome awo mangu
Mpuliddewo abakaddekadde awo abeemulugunya nga baagala nkome awo mangu
Nti bo baba batudde obulenzi bwennyini ne bubasooka okubakwana
Nnyabo toyomba mangu anti n’entunula yo era ekulaga obutayitwako
Olulengera omulenzi yenna ng’okyusa ku nkula ng’otunuza obusendasenda
Amatama ogasenzesenze osika embugubugu zinywerere bulungi ku mba
N’amaaso agazigaladde n’ogabbako mpola nga bw’oggyamu obujonjojonjo
Ab’engeri eno mwafuna dda erinnya eribaawula tubanyumyako ne ku mwenge
Linnya ddungi mwana wange ba mukadde anyirira nakyo kika kiri awo kyokka
Kino ekika kyo tolibuuza nti ogenda wa nnyabo baba banoonya baana bammwe
Nagambye yeezira kusanga n’akyamula figure n’olaba bw’anyigiriza enkoggo
Omugongo gwakula dda gusaanamu mpagi n’olaba bw’agucangacanga
Mmwe mukwana obulenzi bwammwe, lwa butoogera mukozesa magezi gokka
Ate olumala okakwana ng’okkirira ttale okanogereyo omukoolakoola
Ng’otereka kigwagwa kyo eka kisiiba mu bulangiti
Kivaayo kwasa ku nku na kwera mu mbuzi
Tekigenda mugga kusanga banyirira
Kale omusibidde eka ate ggwe oli mukulu tokyalina magi na munda
Kati okuzaala yeerabidde ggwe omwongera mmale saasirako ku baamuzaala
Era otyoboola obukadde bwammwe
Mwali ba kitiibwa wabula ako
Ssibavumye mbabuuliridde
Mwalaba ki ku size ento abazeeyi mmwe mbuuza nsaba tuddeko mu kaama?
Ne mulekawo abasajja be muyinza okulaga mu bantu ne mukumba nga muggumidde
Ggwe ow’emyaka ataano bw’oganza Matayo ow’enkaaga kirungi na nnyo
Naye Jimmy ow’abiri gokka njagala obe n’ensonyi weebikka otya n’oyo mu nju?
Ka kitange okawemudde, lwabutoogera kaguma lwakuba mpale mpya
Saagadde mpemule bantu, nandyatudde ne mukkuta obugwagwa bwammwe
Ekyo nkibalekedde mwekebejje abazeeyi abaami mmwe muba musembera ku mwanjo
Omusajja okuliridde n’awaka oyitwa ssebo agaana ogawunduludde
Wadde tozadde kyokka wazaalwa ku Kabaka Chwa okuze era ogundidde
Laba bw’ojja oludduddu ng’osanze ka nnyabo obubeere bususuukiridde
N’okagamba obutafaayo kabikwate na mpola kakuganze mpola mu kyama
Mbu era wakaagala dda bukyanga okalaba n’emmeeme yo kaagitwala
Kambuuze taata wange bukuvudde wa obwagazi bw’ako k’olaba eggi?
Weepimeemu wooli wenna wadde oli mu ngoye ate otunule ku bbujje liri
Ne Katonda akutunuulidde ali awo ku bbali ggwe tomulaba naye ye waali
Keemodde kakazi kattu anti kakwatwa n’ensonyi
Naawe oswakidde ofuuse ne colour
N’oluusi omulevu gwa nvi bwe kagutulako ne kawulira ekikyamu munda
Keewozezza ssebo by’oŋŋamba nga ssibisobola ko ggwe nze mmanyi tugende
Kati laba okakulembedde bw’ogenda ogaziwa ozimbye olw’okuba ofunye eggi
Ekkooti ekukunukidde anti k’onyumya nako kampi akakukoosakoosa
Abasajja abakulu mmwe mubeere n’ensonyi nga muwemudde baana bammwe
Apaana muddeyo ku gakadde gammwe
N’abato muleke bazannye n’abato envuumuulo
Obusoma mubwebagazze ye naabagamba ki olaba muganza obukola eka!
Nze simanyi gye mwaggya maddu kuganza kakozi ke waleeta ewaka kafumbe!
Laba bw’otuutidde anti otudde mu ntebe kko kali wali kafukamidde
Ne by’okagambye kawulidde naye katya mukyala wo ggwe okagumizza obutafaayo
Ate ennaku yakalaba dda nga mukoozesa engoye n’okuyonja ebiri mu nju
Kati okagamba keetereeze okawadde n’ensimbi kagule ebyakabulanga
Tekakyayinza mwana wange kugondera mukazi kuba kamanyi we kalya w’alya
N’omukazi omukenenudde buli lwe kamulaba kaba kamanyi ku byamutuuza
Akagambye kw’oza bintu nga kafuuka ka ggume
Gy’anaakaloopa yonna kamanyi tokyanyeze
Kubanga kaakukwasa ng’amaddu gakuluma kaakati kawaganyadde
Ebintu ebyo bingi mu nsi nga byonoonye maka kitalo abaami obutateeka
Eby’embi nga binajja otuuyana ku ggolu
Eby’embi nga binajja otuuyana ku ggolu
Ensi etubijjiridde obwana obuwala obuto nabwo bufuuse leenya
Ebintu by’obufumbo edda ng’omala kula nga teri kye wali otegedde
Naye kati akawala konna kasita koogera kamanyirawo omusajja ky’eki!
Yaddeyaddeko mu byalo naye obwomubibuga tekyali gw’oyita na muntu
Anti enju zoomubibuga zonna eddiiro ky’ekisenge enjawulo lutimbe lwokka
We muzaalidde abaana bammwe ggwe ne mukyala wo akulamu mwalira awo wansi
Lwaki taakuguke mu nsi nga mwamuzzaako alaba nkomye awo mpitiridde
Ekibuga twajjirwa nagwo musango muloope ekitaliimu kalungi konna
Ani anampakanya ku lunnabe lw’ekibuga ekyonoonye wano buli kantu
Empisa z’obuwangwa zonna zifiira mu bibuga
Kubanga gw’oliraanye munno tazaagala
Ggwe bw’owamattuka mu nju yo ogenda bugenzi kubanga toomunyege kantu
Anti olulimi lwo talutegeera
Obwana bw’olina awaka kale ne bujja buva buto nga bumanyidde obutabuuza
Osanga kalalambadde kanaakunyega katya wadde eka kyekatalabanga
Bwe buzibu obuzuuse mu nsi lwa kwagala bibuga tebiriimu kalungi konna
Ekintabuli kiyitiridde
N’omuvuyo ogw’ensula yaffe
Mu nnyumba eringa aka latrine, bisaana bagumba
Mbadde mbabuuliridde munaalemwa kuyiga nze ngogola Uganda yattu
Mbadde mbabuuliridde munaalemwa kuyiga nze ngogola Uganda yattu
Ekisooka mukazi wattu Mukyala Kandida vva ku Jimmy akusukkiridde
Naawe omwami okuliridde okuganza abawere ssi mululu naye ago maddu
Njagala mwawulenga omuzigo ku ddibu
Mwawule ekitakambagga ku ppeera n’entula
Saagala mwelogozze njogedde mu lwatu buli alina akaze ke konna
Amannya mpitibwa Basudde
Ery’ekizungu Herman eri ndi mugave
Ŋŋenze abalungi mwenna, mubeere balamu
Share Mukyala Kandida Lyrics by Herman Basudde
📣 Do you find Musiclyfer useful? Follow us on Facebook(@musiclyfer) and stay updated.


text:
Akakiiko akalwanyisa obuli bw’enguzi n’obukenuzi okuva mu maka g’omukulembeze w’eggwanga aka Anti Corruption Unit – State House Uganda nga kakolera wamu ne Uganda Police Force kakutte abakozi ba Disitulikiti y’e Lira kubigambibwa nti bakozesa bubi offiisi zaabwe, okwekobaana okubba wamu n’okwenyigira mu kufulumya ebyapa ku ttaka lya Gavumenti. Bano basimbiddwa mu Kkooti nebasindikibwa ku alimanda okutuusa nga 28/09/2022.
Bano kuliko; Natural Resources Officer Otuke Pabious, Cartographer Ogwang Joel ngono bweyali akuba ettaka lya Gavumenti yalekayo ekitundu ky’ettaka kwebafulumya ebyapa nabaliwa munaabwe Atoo Rebecca. Ye District surveyor yadduse anoonyezebwa.
Share.


text:
Omuwala kyakulassajja agambibwa okufuuka ekyetere ku kyalo kitebi ng’awemula, okulwana n’okuwaayiriza n’ebigendererwa by’okufera banne, abamu ku batuuze baagala agobwe ku kyalo. Teddy Nansikombi gwe bagamba nti yasooka mu bwa n’ekolera gyange ku Salaama Road ne Mona Lisa e Lubaga abatuuze gwe batiisizza okugoba mu kitundu. “Anaawuula entalo ku banne, ate bwe bamuloopa ku poliisi ng’agezaako okukulupya nti bamukubye, okutta obujulizi” bwatyo omu ku batuuze bwe yategeezezza.
Bino byonna biddiridde Nansikombi okuwalana mulirwanaawe Mbabazi nga kigambibwa nti y’amwegulako kyokka oli n’amwekengera. Omu ku ba LC yagambye nti Mbabazzi yabategeezezza nti Nansikombi kye yakoze kwe kutimba ebipande nga byonoona Mbabazzi nti, mubbi kyokka Mbabazzi bwe yagenze ku poliisi okuloopa Nansikombi naye kwe kuggulawo omusango ku poliisi endala nti Mbabazzi amukubye nga akozesa olukujjukujju. Poliisi ne ofiisi y’omuwaabi wa gavumenti mu Kampala batandise okunoonyereza. Nansikombi yabadde apanze bafunze Mbabazzi wakiri bamujjemu ssente. Kyokka ab’oludda lwa Mbabazzi olukwe baalulemesezza bwe beekubidde enduulu ku poliisi.
Waliwo ebigambibwa nti Nansikombi kano kakodyoke mwaferera abatuuze ng’abaggulako entalo ate oluvannyuma n’abeefulira, nga kati baagala agobwe ku kyalo nti abassusseeko.
Ssentebe wa LC yagambye nti olukiiko bwe lunatuula ensonga bajja kugisalawo. Abatuuze abalala basabye ayanikibwe ensi emumanye. Omusango gwa Mbabazzi gwe yaggula ku Nansikombi okumwoonoona n’okumutiisatiisa gwe babadde baagala okufutyanka guli ku fayiro nnamba SD09/15/05/2021 ku poliisi e Nyanama . Ebirala birinde.


text:
ABANTU bagamba nti nze nina omululu ku nsimbi z’omwana wange naye ekyamazima zibadde zisusse okukwatibwamu ennyo!! Bwatyo Taata w’omuyimbi Patrick Senyonjo amanyiddwa nga Fresh Kid Paul Mutabaazi bwe yagambye bwe yabadde ayogera ku mbeera eliwo wakati waabwe ne Maneja Francis Kamoga abadde akwasaganya eby’okuyimba kwa mutabani we.
“Nga abazadde abazaala Fresh Kid tubadde tetusobola kutunula butunuzi nga waliwo embeera etali nambulukufu mu baddukanya ekitone ky’omwana waffe, kwe kusalawo okumukwasa Maneja omulala amanyiddwa nga MC Events, kubanga banange ne nsimbi zaakola tubadde tetuzimanyi nga endagaano gye twakola bwe yali egamba.
Nze silabanga ku mpapula mukwano gwaffe Francis zaabadde atekako mikono nga bayise omwana mu kivvulu, okujjako nze abadde nga ampita buyisi nga omwana amaze okuyimba nampa olumu emitwalo 300,000, era nantegeeza nti zezivuddemu.
Ebyo nno nze mbadde sibifaako nnyo naye nga bwe nzira ebweru abategese ebivvulu nga bangamba nti omwana baamuwadde obukadde 2 oba 3 bwentyo nenewunya enkola ya muganda waffe Francis.
Naye mukama eyawa omwana wange ekitone era yamanyi ne kiddako wamu maneja omupya gwe twafunye” Mutabaazi bwe yagambye.
Yabadde ku Pulogulaamu ya Full Dose ku ttivvi ya Bukedde nga ayanukula ku mbeera eliwo wakati w’abazadde n’abadde Maneja wa Fresh Kid.
Mu kwanukula Kamoga yagambye nti talina yadde omunwe gwe nnusu ya Fresh Kid gye yali abulankanyizza, nagamba nti buli kimu abadde akikola mu bulambulukufu bwakyo era nga ne Mutabaazi abadde agenda naye mu bivvulu nalaba ensimbi omwana we zaaba akoze.
Yagambye nti yadde abazadde baamujeeko omwana ne bamufunira maneja omulala, tagenda n’omulundi n’ogumu kulwanyisa kitone kya Fresh kid nti kubanga akakasa nti mwana muto ne biliwo kati tabimanyi.
Do you have a story in your community or an opinion to share with us: Email us at editorial@watchdoguganda.com


text:
Tag: NRM Liberation Day
Buganda Yakola Ki Mu Lutalo Lwa 1986?Abantu bangi olwaleero batambula bagamba ffe Twalwana ffe .. anti lwali lutalo lwa kwekembe buli omu kusitukiramu, okununula eggwanga lino mu gy’ekinaana. ...
Abatakiza N'ameenunula Mbasekeredde – BesigyeMunna FDC, Rtd Col. Dr. Kizza Besigye nga yoomu ku bannansiko abaaleeta gavumenti eriko mu buyinza ye agamba nti talaba nsonga lwaki ...
Ab'e Masindi Beetegekedde AmeenunulaEkibuga Masindi kisiibye kibuguumirivu olw’ebikujjuko ebikulembedde olunaku lwa NRM olw’amenunula olugenda okukwatibwayo enkya. Abamu ku bakulembeze be kibiina kino nga bakulembeddwa mu ...


text:
Amawulire
E Masaka basattira omuwala owemyaka 23 afudde Ebola
Ivan Ssenabulya
November 2nd, 2022
Bya Gertrude Mutyaba,
Abannansi mu disitulikiti eye Masaka bali mu kusattira oluvanyuma lwomuwala atemera mu gyobukulu 23 okufa ekirwadde ekye Ebola.
Okusinziira kw’avunaanyizibwa kubyémirimu mu ddwaliro ekkulu e Masaka, Charles Tumushime, omuwala Ono yava mu kitundu kyé Kabowa mu kibuga Kampala nga 27 omwezi oguwedde nga alina olubuto lwa myezi esatu kyokka neruvaamu, bazadde be nebasalawo okumutwala mu ddwaliro lya St Joseph’s Clinic erisangibwa mu Kimaanya A mu kibuga Masaka okufuna obujanjabi.
Tumushime agamba nti wabula nga ennaku z’omwezi 31, baafuna omuwala ono ku ddwaliro e Masaka nga alina obubonero bwa Ebola, era yagyibwako sampolo okuva Entebbe nebakakasa nti alina Ebola era mu kiro ekikeesezza olwa leero, yaddusiddwa Entebbe gyafiiridde.
Tumushime ategeezezza nga bazadde b’omuwala ono webaafuniddwa edda era nga baateereddwa mu kifo webaawulira abalwadde ba Ebola e Kampala.
Akulira eddwaliro ekkulu e Masaka Dr James Elima asinzidde wano naategeeza nga webataddewo emitendera gy’okukwasaganyaamu Ebola omuli obutakkiriza muntu yenna kuyingira ddwaliro nga tanaabye mu ngalo saako n’okubakebera ebbugu lyómubiri.
Dr Elima akubirizza abantu obutetantala kumala gakwata buli webasanze kyokka naalabula abakongola ensenene okwegendereza nga bazikongola mu ngeri ey’obuyonjo.


text:
Eyaliko president wa FDC Rtd. Col Dr. Kizza Besigye mwennyamivu olw’ekikolwa ky’okusiba Driver mu ssiga eddamuzi Stanly Kisambira, eyavaayo mu lwatu n’akukkuluma ku musaala omutono ogubasasulwa ng’aba ddereeva.
Kisambira aliko eddoboozi lyeyateeka ku mutimbagano nga yeemulugunya ku nsimbi emitwalo 20 egibaweebwa ng’omusaala buli mwezi so nga bakama baabwe bagabana misava.
Mu ddoboozi lye Kisambira agamba nti ddereeva atali mu mativu asobola okwesuulamu akambaayaaya n’ayingirira ekimmotoka mukama we omulamuzi gwávuga nómukuumi we bonna nebafa.
Kaakano Besigye agamba nti Kisambira tayinza kufuna bwenkanya mu ssiga ddamuzi mwennyini mweyeemulugunya olwokusasulwa era nti ekyokumusiba akiyise kyabutaliimu.
Besigye awadde abakozesa amagezi okutondawo omwagaanya ogusobozesa abakozi babwe okubeeyabiza, kubanga ba “Kisambira” bangi nnyo abanyigirizibwa eyo mu kimugunyu nga tebasobola kweyabiza bakama babwe olw’okutya n’okutiisibwatiisibwa okubatuusibwako.
Wabula omuteesiteesi omukulu mu ssiga eddamuzi, Pius Bigirimaana, yasambajja ebigambo bya Kisambira n’ategeeza nti driver oyo mulimba wa bbaluwa, nti kubanga asasulirwa ddala omusaala ogusoba mu kakadde k’ensimbi kalamba kale nga yandiba ng’alina “kasajja ku mutima” ke kamutawaanya atuuke n’okulingiza mu luwombo lw’abakulu.


text:
Enjawulo Wakati W’okulanya N’okuwera
Omuntu Alanya Saawa Yonna Nga Ayagadde Oba Nga Asabiddwa.
OKULANYA N’OKUWERA
Bya Katwere Musajjaakaawa
Weewaawo abantu bangi ddala batankana obuzaale bwabwe; era bangi abalina okusoowagana mu obuvunaanyizibwa, bwa Bajjajjaffe, n’abeebitiibwa. Wabula bulijjo tetusanye tunenye bantu nga bwetuzza embugo!
Kati nsaba munzikirize nziremu ebibuuzo ebyo, nga ntandikira ku kisooka
*1- Okulanya n’okuwera kye ki?*
Okulanya kitegeeza okweyanjula eri bajjajjaffe n’abaganda bonna. Ate okuwera kitegeeza okweyanjula mu maaso ga Nnamulondo.
Okulanya olina okulambulula obuzaale bwo, okuva ku mannya go, aga kitaawo, bajjajjabo mu nju mw’ova, ne bajjajjabo ku mitala emirala egisangibwa mu Nnyumba y’Omusaayi gwo.
Enju esangibwa ku mutala, nga wewali ebigya awasangibwa AMALAALO (EBIGYA) bya bajjajja b’omusaayi gwo.
Okugeza:
*Amannya go:* Katwere Musajjaakaawa, nga ntula Entebe mu Busiro. Nnina emyaka 65, ndi mufumbo, era nnina abakyala, abaana n’abazzukulu.
Amannya ga Kitange ye Katwere Musajjaawaawa Ssaalongo eyawummulira ku Mutala Kiwanyi mu Buddu.
Jjajjange azaala Kitange ye Lutaaya Wavamuno ayawummulira ku Mutala Kiwanyi mu Buddu; ndi muzzukulu wa Lwotoowone eyawummulira ku Mutala Butalaga – Bukomansimbi mu Buddu; ndi muzzukulu wa Kaggwa Ssonko, eyawummulira ku Mutala Butale mu Buddu.
(Lutaaya Wavamuno, Lwotoowone ne Kaggwa Ssonko, zonna ziba NJU ez’omusaayi gwo gumu ezisangibwa mu Nnyumba yeemu)
Nva Nnyumba ya Wagwenkuba obutaka buli Makerere mu Kyaddondo; mu
Lujja lwa Mwanamugimu obutaka buli Nateete mu Kyaddondo; mu Lunyiriri lw’abakondere obutaka buli Bulange mu Kyaddondo.
Nsibuka mu Mutuba gwa Muganga, obutaka buli Ffunvu mu Mawokota, mu Ssiga lya Ssenkungu Mulumuli e Mawokota.
Akasolya ka Muwanga Ssebyoto Kisolo e Bweza mu Busijju, nga ye Katikkiro wa Kabaka Kato Kintu mu Lubiri e Nnono mu Busujju.
Nneddira Ŋŋonge, Akabbiro Kaneene. Omubala gugamba nti “…ku lwajjali ku lwajjali abalabe ba Buganda we baggweera…, ekirimala abasajja nnyago; bbe ppo eddogo…
Nnyabo anzaala ye Namirembe muzzukulu wa Mugema ow’enkima. JJAJJA eyaweeka Maama ye Namutebi muzzukulu wa Ggabunga ow’Emmamba; ate jjajja eyayonsa Taata ye Nakayima muzzukulu wa Kasujja ow’Engeye.
Omuntu alanya nga agenda okusumika oba okusumikira omusika mu lumbe olw’omusajja oba omukazi.
Wabula bwetuba tuwera tetulina kulambulula buzaale bwaffe. Tugamba nti
“Ayi Kabaka nze musajjawo / omuzaanawo…, muzzukulu wa Muwanga Ssebyoto Kisolo… … …” n’omaliriza nti “ayi Kabaka wange woligwa wendigwa, engabo ya bajjajjange nginywezezza okulwanirira Obwakabaka bwange, Eggwanga lyange n’ensi yange Buganda.. Wangaala wangaala wangaala Kabaka wange, Kabaka wa Buganda”


text:
Abakulu mu kitongole ekisolooza omusolo ekya Uganda Revenue Authority basuubizza nti ebbeeyi y’amafuta esuubirwa okukendeera wakati w’ebitundu 30 – 50% mu mwaka guno omuggya.
Ensonga eno eyanjuddwa Geoffrey Balamaga owa URA abadde ku mukolo gw’okutongoza emmeeri lugogoma eyabbulwamu MT Kabaka Mutebi II, okutandika mu butongole okusaabazanga amafuta okuva e Mombasa okugaleeta mu Uganda.
Agambye nti emmeeri eno bweyagezeseddwa wiiki ewedde okuleeta amafuta, yetisse amafuta mangi ddala, ekikendeeza ku bisale by’okugatambuza nga gayise ku nguudo, ekireetawo essuubi ly’okukendeeza ku bbeeyi kwegatundibwa eri abagoba b’ebidduka.
Balamaga agamba nti emiwendo gy’okusaabaza amafuta nga gayitidde ku mazzi gikkakkanako n’ebitundu 25%.
Wiiki ewedde, emmeeri eno yasaabaza amafuta agaweza liita obukadde buna n’emitwalo ataano.
Mu kiseera kino ebbeeyi y’amafuta aga Petrol liita eri wakati wa shs 5100 – 5600 ku masundiro g’amafuta agenjawulo, diesel eri ku wakati wa 4900 – 5300 buli liita.


text:
Other languages:
More information about Ganda
Kakasa nga osisinkana akabinjako buli wiiki obuteyoza oba oluvanyuma lwa wiiki 2. Twala akasera okwetekateka kulwabuli lusisinkana, musabilagane era mubuze Katonda ky'ayagala okubagamba kulusisinkana lw'akabinja kamwe oludako.
Kyamugaso okuteka Ekifananyi kyenkola ya bisatu kyakusatu mumasekati gammwe okujigoberera. Nyonyora lwaki mukola kinno nga mujiyitamu Amateka asatu agasinga obukulu.
Kilunji okwetekateka saawa nga biiri kulw'olusisinkana okutendekebwa era kimala esaawa biili mukutwaliza awamu. Naye bwekiba nga kyetagisa musobola okukikola mubudde obutonotono okusingako awo, oba oly'awo musobola okubuka ebitundu eby'obuvumu. Mungeri zonna kyamugaso okukebera kubudde okusobola okubera n'akade akamara kubuli kitundu eranga kubuli kyakusatu kifunna kyakusatu ku buude.
Ekiiimu kukyakusatu: Okwagala abantu
Okugabana, okw'epima, okugonjora ebizibu era n'okuyimilira buly'omu kulwamune (edakika nga 40)
Eky'okubili mubusat: Okwagala Katonda
Okukula munkolagana yaffe ne Katonda (nga edakika anna, 40)
Eky'okusatu kubisatu: Okufula abayigilizwa
Okwetekatekera okuteka munkola n'okukubisamu (nga eddakika 40)
Ebitundu by'olukale
Mu ekifananyi ky'omutendera bisatu kyakusatu, ebitundu ebimu byatekebwa mungeri elabika:ebalilila, okolesebwa, okuteka munkola, okutekawo ebilubililwa n'okusaaba. Binno byebitundu eby'omugaso ebitatekedwa kulekwa. Byamuwendo mukulaba obubinja ebweyongela era n'abayigilizwa okufula abayigilizwa okufula abayigilizwa....
Bwemubanga temuyina budde, musobola okuleka ebimu ku bitundu ebitayina mugaso. Kiyinza okuwulikika obulala, naye atera osobola okulekayo ekitundutundu ekyokuyigilizibwa! Awo oteke munkola okuyigilizibwa okuvudeko awo bulimuntu akakasibwe muuko.


text:
Amawulire
Omuk weggwanga agenda kwogerako eri eggwanga olunaku lwenkya ku bye Ebola
Ivan Ssenabulya
November 14th, 2022
Bya Musasi waffe,
Omukulembeze w’eggwanga YK Museveni olunaku lw’enkya wakwogerako eri eggwanga ku mbeera y’ekilwadde ki Ebola nga bweyimirdde mu gwanga.
Okusinziira ku bubaka obufulumiziddwa amaka g’obwa President enkya ya leero, President okwogera kwe kwakubeerawo saawa 2 ez’ekiro ku mikutu gyonna egya zi terefayina ne radio.
Mu kwogera kwe okwasembeyo, President yalangilira omuggalo ku district 2 okuli Mubende ne Kassanda ennaku 21 oluvanyuma ezayongezebwayo Minister w’eby’obulamu Dr Jane Ruth Aceng.
Okuva olwo President azze akozesa emitimbagano okutegeeza nga Government bwetagenda kuggalawo gwanga olw’okubalukawo kw’ekilwadde wabula ng’akubiriza abantu okwekuuma.
Alipoota eyasemba okufulumizibwa Ministry y’eby’obulamu nga 6 November, yalaga nti Ebola yali yakatta abantu 54 n’okukwata abalala 139.
Webutuukidde leero nga Ebola yakabuna zi district 09 okuli Mubende, Kassanda, Kyegegwa, Kagadi, Bunyangabu, Wakiso, Masaka, Kampala kati newakyasembyeyo ye district eye Jinja.


text:
Ttiimu y’eggwanga ey’omuzannyo gwa basketball eyabakazi, The Gazelles, etandise bubi mu mpaka za FIBA Women’s Afro Basket Zone 5 qualifiers, ekubiddwa bamulirwanwa aba Kenya abalina ekikopo kino ku bugoba 61 – 53.
Empaka zino ziyindira Lugogo mu Kampala, era nga omuzannyo ogwasosewo Misiri yakubye South Sudan obugoba 83-68.
Uganda Gazelles ekomawo mu kisaawe okuzannya ne Misiri kusaawa 1 n’ekitundu ezakawungezi, naye nga wagenda kusookawo Rwanda ng’ettunka ne South Sudan ku saawa 11 ez’olweggulo.
Amawanga gonna galwana kukiika mu mpaka ezakamalirizo eza FIBA Women’s Afro Basket Championship, ezinabeera e Rwanda omwaka ogujja 2024.
Mungeri yeemu Uganda Gazelles era erwana okuddamu okukiika mu mpaka zino omulundi ogw’okusatu, nga yasooka mu 1997 e Kenya ne 2015 e Cameroon.
Bisakiddwa: Issah Kimbugwe


text:
Yakobo 2
Endagaano Enkadde nʼEndagaano Empya
Obutabaamu kyekubiira
2 (A)Abooluganda, mmwe abakkiririza mu Mukama waffe Yesu Kristo, Mukama ow’ekitiibwa, temusosolanga mu bantu. 2 Kubanga singa omuntu omu ajja mu kuŋŋaaniro lyammwe, ng’ayambadde engoye ez’omuwendo omunene, ng’anaanise n’empeta eza zaabu ku ngalo ze, mu kiseera kye kimu ne wajjawo n’omusajja omwavu ng’ali mu ngoye ezisensusesensuse, 3 ne mwaniriza omugagga, ne mumugamba nti, “Tuulira wano kyokka ne mugamba omwavu nti ggwe oyinza okuyimirira wali, oba si ekyo tuula wano wansi w’akatebe kwe nteeka ebigere byange,” 4 (B)kale muba temwesosoddeemu mwekka na mwekka nga mukyamizibwa ebirowoozo byammwe ebibi?
5 (C)Mumpulirize, abooluganda abaagalwa, Katonda teyalonda abo ensi b’eyita abaavu, okuba abagagga mu kukkiriza, era okuba abasika ab’obwakabaka obw’omu ggulu, Katonda bwe yasuubiza abo abamwagala? 6 (D)Naye munyooma omwavu. Abagagga si be babanyigiriza ne babatwala ne mu mbuga z’amateeka? 7 Era si be banyoomoola erinnya eddungi lye muyitibwa?
8 (E)Kiba kirungi nnyo era kya kitiibwa bwe mugondera etteeka eriri mu Kyawandiikibwa erigamba nti, “Yagalanga muliraanwa wo nga bwe weeyagala wekka.” 9 (F)Naye bwe musosola mu bantu muba mukoze kibi, n’etteeka libasingisa omusango ng’aboonoonyi. 10 (G)Era omuntu akwata amateeka gonna, naye n’asobyako erimu, omusango gumusinga mu ngeri y’emu ng’oli asobezza amateeka gonna. 11 (H)Kubanga Katonda eyagamba nti, “Toyendanga,” era y’omu eyagamba nti, “Tottanga.” Noolwekyo singa toyenda, naye n’otta oba mumenyi wa mateeka gonna.
12 (I)Noolwekyo mwogere era mukole ng’amateeka ag’eddembe bwe gali naye nga mumanyi nti tunaatera okulamulwa. 13 (J)Kubanga abo abatalina kisa, nabo tebalikwatirwa kisa. Ekisa kiwangula omusango.
Okukkiriza n’ebikolwa ebirungi
14 (K)Abooluganda, kibagasa ki okugamba nti mulina okukkiriza kyokka ng’okukkiriza kwammwe temukwoleka mu bikolwa? Mulowooza ng’okukkiriza ng’okwo kugenda kubalokola? 15 (L)Singa muganda wo oba mwannyoko takyalina kyakwambala wadde ekyokulya, 16 (M)naye omu ku mmwe n’amugamba nti, “Genda mirembe, obugume, era olye bulungi”, naye nga tamuwaddeeyo byetaago bya mubiri, olwo kimugasa ki? 17 Noolwekyo n’okukkiriza bwe kutyo; bwe kutabaako bikolwa kuba kufu.
18 (N)Naye omuntu ayinza okugamba nti, “Ggwe olina okukkiriza nange nnina ebikolwa; ndaga okukkiriza kwo okutaliiko bikolwa, nange nkulage ebikolwa byange nga bwe bikakasa okukkiriza kwange.” 19 (O)Okukkiriza obukkiriza nti waliwo Katonda omu yekka, kirungi. Naye ne baddayimooni nabo bakkiriza n’okukankana ne bakankana!
20 (P)Musirusiru ggwe! Oliyiga ddi ng’okukkiriza okutaliiko bikolwa tekuliiko kye kugasa? 21 (Q)Jjajjaffe Ibulayimu teyaweebwa obutuukirivu olw’ekikolwa kye yakola, bwe yawaayo omwana we lsaaka, afiire ku kyoto? 22 (R)Mulaba nga Ibulayimu bwe yalina okukkiriza, era okukkiriza kwe ne kutuukirizibwa olw’ebikolwa bye, 23 (S)n’ekyawandiikibwa ne kituukirizibwa ekigamba nti, “Ibulayimu yakkiriza Katonda, ne kimubalirwa okuba obutuukirivu, era n’ayitibwa mukwano gwa Katonda.” 24 Kaakano mutegedde ng’omuntu asiimibwa Katonda olw’ebyo by’akola, so si lwa kukkiriza kyokka.
25 (T)Ekyokulabirako ekirala kye kya Lakabu, eyali malaaya. Teyaweebwa butuukirivu lwa kikolwa eky’okusembeza ababaka, n’oluvannyuma n’abasiibulira mu kkubo eddala nga baddayo, okubawonya? 26 (U)Ng’omubiri bwe guba omufu omwoyo bwe gutagubeeramu, n’okukkiriza bwe kutyo kuba kufu bwe kuteeyolekera mu bikolwa.
Bayibuli Entukuvu, Endagaano Enkadde nʼEndagaano Empya Copyright © 1984, 1986, 1993, 2014 by Biblica, Inc.® Tuweereddwa olukusa okuva mu Biblica, Inc.® Olukusa lwonna mu nsi yonna lusigalidde mu Biblica, Inc. Luganda Contemporary Bible Copyright © 1984, 1986, 1993, 2014 by Biblica, Inc.® Used by permission of Biblica, Inc.® All rights reserved worldwide.


text:
Bya Emma Mugejjera
OBUDDE bugayeggaye, ekirwadde kya Kolona kyongedde okutaama, mu lunaku lumu abantu abalala mwenda bakakasiddwa nti kyabayodde nga kati omuwendo guli 23!
Okusinziira ku bifulumiziddwa aba minisitule y’eby’obulamu mu kiro ekikeesezza Olwomukaaga, abantu bataano kati bagattiddwa ku balala 18 abasoose okukakaasibwa nti balwadde ba Kolona.
Abakulu mu minisitule bagambye, “Abantu bataano bakakasiddwa nti balina Kolona nga kati omuwendo bali 23 mu Uganda. Ku bantu 227 abakebeddwa leero, 222 balamu, bataano ekirwadde kibayodde. Tujja kwongera okubategeeza byonna mu bujjuvu.”
Pulezidenti Museveni yasoose kutezeeza ggwanga ng’abantu abaakebeddwa mu nnaku ebbiri e mabega abali eyo mu 301, bana bokka be baabadde basangiddwa n’ekirwadde, ye kye yayise amawulire ag’essanyu.
Muzeeyi yagambye, n’abalwadde bakubye ku matu.
Wabula ate amawulire g’abalwadde okweyongera, kireseewo okutya okw’amaanyi.


text:
Government ya Uganda efulumizza alipoota ekwata ku mabanja g’eggwanga lino, gaali trillion 73 n’obuwumbi 496 december wa 2021 weyaggwerako.
Amabanja gano gaweza ebitundu 47%, eby’ebyobugagga bw’eggwanga lino.
Alipoota eno yateereddwako omukono minister omubeezi ow’ebyensimbi Amos Lugoloobi ,neweebwa ababaka ba parliament bonna.
Alipoota ennyonyodde nti mu biseera bya covid 19, ebbanja lya uganda lyeyongera okuva ku trillion 57 mu mwaka 2020 okutuuka trillion 73 mu December wa 2021.
Government egamba nti yalina okwewola okuddukanya eggwanga, kubanga mu kiseera ekyo eky’omuggalo gwa Covid 19 emirimu gyali tegitambula, nga n’emisolo gyeveera.
Wakati wa July w’omwaka 2021 ne December 2021 ,government yeewola trillion 6 n’obuwumbi 299.
Alipoota eraze nti amabanja government gezze yewola wano munda mu ggwanga gaweza trillion 27 n’obuwumbi 773.
Sso nga amabanja government gezze yewola okuva ebweru mu mawanga amalala ,n’ebitongole gaweza trillion 45 n’obuwumbi 723.
Ku mabanja gonna Uganda gerina, China yesingako ebbanja eddene liweza ebitundu 73%.
Alipoota eno ejjidde mu kiseera nga parliament yetegereza mbalirira y’eggwanga ey’omwaka 2022/2023 eya trillion 47.
Mu mbalirira eno government yakusaasaanya trillion 15 byebitundu 33% okusasula ku mabanja gezze yewola.


text:
Amawulire
Uganda efunye eddagala ly’omusujja eriweza obukadde bwensimbi18
Ivan Ssenabulya
January 23rd, 2023
Bya Prossy Kisakye,
Ministry y’eby’obulamu etegezeza nga Bantu 400 bebafa omusujja gw’ensiri buli mwezi ,nga Kati waliwo amakampuni agavuddeyo negaddukirira minisitule neddaggala ly’omusujja gwensiri eribalirirwamu obukadde bwezakuno 18 nga lino lyakutwalibwa mu district ye Kakumiro liyambeko abeeyo okwetangira endwadde.
Bino byasanguziddwa Dr.Patrick Tusiime kamisona avunanyizibwa ku kuntangira endwadde mu ministry y’ebyobulamu bwabadde akwasibwa eddagala ly’omusujja gwensiri ku kitebe kya ministry yebyobulamu mu Kampala.
Wano wasinzidde nakubiriza bannauganda okugenda malwaliro nga bukyali okufuna obujanjabi singa baba bawulira obubonero bwomusujja.
Mungeri yemu Tusiime alabudde ababbi beddagala malwaliro ga gavumenti nti singa bakwatibwako bakukangavuulwa


text:
Eyali yabula emyezi 7 emabega basanze yafira mu kibira nga n’engu’mba ze zivunze.
Abatuuze ku kizinga ky’e Buyanga mu ggombolola y’e Bubeke mu disitulikiti y’e Kalangala babuutikiddwa entiisa oluvannyuma lw’okugwa kubisigalira bya munnabwe eyabula emyezi musanvu emabega.
John Matovu yabula ku mwalo guno era abatuuze baasamba ensiko wamu ne poliisi okumunoonya kyokka nga buteerere.
Omugenzi tamanyiddwako banganda ze era abatuuze ne poliisi basazeewo okujjira nga baziise ebisigalira bye mu limbo y’ekyalo okutuusa ababe lwe balijja bamutwale.


text:
Simanyi eby’eno Mukama takyawuliza?
Tuyaayaanye akanyego ssikyakwasa
Mpulira obulumi obw’ekika ekikambwe nze
Ne bwe mpoloma kitange takyampuuna
Guzibu nnyo gwatwetibira ekyasa kino
Gwasooka mu bato mu ngeri ey’olusaago
Gukubye reverse okuggyayo abakyayonka
Oguzibu gwe gumu ogufuŋŋanye abakadde wano
Lukonvuba ddala mpaawo anaavumula
Lulina ebbeetu lunaawuka ne mu b’ebweru
Ne lwegiriisa nga mpaawo agaana nako
Kigambo kya nnaku ensi etulaza wa eno?
Nvuga reverse oba ŋŋenda maaso?
Olulimi lwange oddobonkana engeri ng’eno
Lwe njagala n’okukira enkoofiira
Ensooka ku mubiri mu byambalo ewange
Mulabbayi ono atuwubya ssaaya oyo?
Ow’engeri ez’ekijambula nga zino
Z’ajja awagika mu mbeera ey’enteeko
Ffe ne twetaaguulira empya mwe tuzaalwa nate
Lwaki olulimi lufuuse ekitakyasanyusa?
Ffe kennyini tulufudde ekidiba omuwugwa
Nga buli ayagala n’ensolo tuzisanga omwo
Ne tubeera nga ffe ensi mwe tutakyazaalwa!
Nvuga reverse oba tugenda mu maaso ?
Olulimi lwange oddobonkananga luti
Lwonna ne lufuuka ekitakyasanyusa?
Ffe kennyini tulufudde ekidiba omuwugwa
Nvuga reverse oba tugenda mu maaso ?
Olulimi lwange oddobonkananga luti
Lwonna ne lufuuka ekitakyasanyusa?
Ffe kennyini tulufudde ekidiba omuwugwa
Buli asobola ajja kuwa ekirowoozo wano
Tubuulirize nnyo mu bakadde n’abaana
Tuzuule ekiritwawula mu bagwira ffe
Tufune n’ennyota etugatta wano mu by’enjatula
Nze kye mmanyi ekiyinza otukola enjawulo
Nkulamuse eradde onnyanukule mmaamu
N’abuuza agandi nti ni marungi batyo
Buli omu amanye munne obuvo n’obuddo
Jjuuzi nva wano ŋŋenda mu z’ebweru
Nzigukidde London natuuka n’e Germany
Obwongo nasimbula na bwa njawulo
Naye bali bandoga olugambo nze
Bwe luba Olungereza ddala lubeera olwo
N’owe Germany ng’ali mu lwa boobwe
Okukyusaamu mpozzi abeera ayamba ggwe
Thempunyuwunyu ezizungira gye tutalirya bibanja
Okuva mu bajamaica naggukira Cairo
Ekibuga ekikulu eky’ensi gye bayita Misiri
Olwabwe balusinza ngeri ya ddiini
Gwe muwazi mwe bayita okwogera n’Omukama
Geraageranya ebya wano n’ebye Misiri
Bayizi ba University ba nambula nnyo nnyo
Baava Uganda naye bawangukira mu lw’e Misiri
Ng’eza wano tuzifudde ekidiba omuwugwa
Gye bayita summer nnimi z’abazungu
Kwe kw’omusana mu mbeera y’obudde
Lwe ntuuka ku lukalu lw’e Misiri
Ne nsanga enjawulo okuva gye mbeera eka
Bakuŋŋaana nnyo mu bifo eby’enjawulo
Ne bayita omukungu ddala ow’amaanyi
N’abatendeka okwagala ensi yaabwe
N’omuto akugamba nti teri nsi esinga eno
Ffe tuvuga reverse oba tugenda mu maaso?
Eggwanga lyaffe oddobonkana engeri ng’eno
Bannange ne lifuuka ekibuza adigida
Ne tubeera nga ffe ensi mwe tutakyazaalwa
Nvuga reverse oba tugenda mu maaso ?
Olulimi lwange oddobonkananga luti
Lwonna ne lufuuka ekitakyasanyusa?
Ffe kennyini tulufudde ekidiba omuwugwa
Nvuga reverse oba ŋŋenda mu maaso?
Olulimi lwange oddobonkananga luti
Lwonna ne lufuuka ekitakyasanyusa?
Ffe kennyini tulufudde ekidiba omuwugwa
Nvuga reverse oba ndi ku lwa maaso?
Ennimi z’ensi yange oddobonkanga ziti
Nze nzire mu kulozoolera ng’ente
Wateekwa okuba ekikyukamu ku nsonga eno
Oba nga ne ba wansolo balina ezaabwe
Ez’obuzaaliranwa ziyite ennono ez’enjawulo
Ani yali awulidde ente eboggola ng’embwa?
Mmwe abategeera ne mulemwa okwekakasa ezammwe!
Byazibuwadde simanyi anaajulira
Omusango guno ajja ogenda oguwoza
Tugenda okweziribangira mizoobe wano
Lulimi ki lwe twekakasa lwe tunaakozesa?
Namujinga yasooka mu bayivu bannange
Okukwata emiggo okulukubira abaana
Mbu bbo ennimi babangulira mu nzungu!
Omwana n’ava buto nga yenyiye olulimi lwa boobwe
Ndimumatiza ntya oyo bw’amala odusoma
Nti aah lwe bakkubira ssi lulwo kyusa nyweza luno
Kye bava batwegaana bwe bamala ozisoma
Ku bubaga bwabwe beekulisiza mu z’ebweru
Nsaba ontegeere bulungi ssivumirira nzungu
Nnimi z‘abagunjufu tuzaagala nnyo nnyo
Naye ki ekibagaana otufissiza akadde?
Olwaffe okulutusomesezanga abaana
Mulyoke mutunaawulize ez’okumbalama zo ku mazzi
Ez’emisaayi emitabike emizira, buvo na buddo
Abajja okusuubula amasanga n’abaddu
Baakutwalanga lwa mpaka yagala oba onogaana
N’emize gy’ekiriisa maanyi ndaba gyava eyo
Ne gijja gibuna amawanga ga boobwe
Wano tegyaliwo twali ba ddembe ffe
Mu lulimi lwa b’osiimye oyogereza mwogereze
Twandikulembedde enkalala z’abayiga
Gye buva ne bwenkana abe bakuyita ani wano?
Mu kweyogerako bwe tusooka amannya
Mu ggwanga lyo galambulula ensibuko
Ssikyogeza nkiso waliwo abantu wano
Abakulu ddala mibiri n’emyaka
N’avuya tasobola kulambulula mboozi
Ddakiika bbiri ng’ajabiikiriza bintu atyo
Nze ndaba ng’ebintu bino tubikoza fujjo
Ffenna Omunankole, Omucholi n’Omusoga
Zino ndyo zaffe twebulizabuliza bwereere
Mwekakase ennimi zammwe muziwe ne ku kitiibwa
Ne mulyoka musoma ne mutuuka n’eyo simanyi wa
Okukubuuza ewammwe ng’oyanukula ttaboya
Ne mwedibiriza mutyo obuvo n’ensibuko
N’ebyokuluseebenju obabuza enjatula
Tukuza nsi yaffe oba tujerega gidibya
Okudaabaada mu nnimi Abadama n’Abakedi
Basebei mmwe Abaganda n’Abanyoli
Kiki tulinga ffe eno mwe tutakyazaalwa?
Tukuza nsi yaffe oba tujerega gidibya
Okudaabaada mu nnimi Abadama n’Abakedi
Basebei mmwe Abaganda n’Abanyoli
Kiki tulinga ffe eno mwe tutakyazaalwa?
Tulina emikolo wano ewaffe egy’enjawulo
Mu nga kigambo kuwasa kiwanvuwa nnyo nnyo
Okuva mu kwogereza awo tugenda okyala
Tuutwo kwanjula, okuwayira omuzigo n’okuzza
Munaffe eyakenkuka engwira eza bwino
Kaasuzekatya mu buwangwa bw’e Germany
Oba okulya embuzi mu buguumi bw’omwana
Babyogera batya naffe twagala obimanya?
Tuziika, twabya ennyimbe, twalula abaana
Twawula ebiggya, amasiro ku malaalo
Tulina ebika, emiziro noobuddo
Era tuboolagana wano okutangira ebivve
Eby’obuwangwa byonna tuli mu nsenso
Ggwanga mujje egenda kwesibya abazina
Emibala mugenda ogiyita embuutu
N’ezitukunga embuga muzityabule muwogola!
Anti mwe zonna muziyita ŋŋoma ezivuga
Olulimi y’empagi okwetooloolera ebintu ebyo
Gwe muyondo ogunyweza n’okuwunda endabika
Era y’ensandaggo ekugira obuvo bw’ensenso
Munoonya kya bugagga ki ekisinga kino?
Ekyatugemulirwa okuva mu ngalo za Mungu
Mutandike okikubako obululu nga mmwe
Musamweswamwe okutongoza engwira nate
Ddiini ki esomwa abateeseza ensi eno?
Wabula abaasoma mulina engeri gye mulya ssente!
Eyo nayo nsonga esasulirwa obudde?
Ku nnimi ze tulina wano okusukka mw’ataano!
Kunaaba kuyiikiriza oba kufutyanka kijoozi
Ebifo by’obuvunaanyizibwa kibeera kya kivve
Okiwa eyakenkuka olulimi lwa boobwe
Nga kimenya na tteeka obutawanuuza ku z’ebweru
N’owulira abakaayanira okukulembera ensi eno
Nga talina lulimi lw’alambulula nga ye
Enjogera bbiri ng’atankanira mu lw’abandi
Leero n’avuya nga n’abawulira tebafudde nayo
Oyo jejjerebu ajja babuza embiibya
Mbu gundi muyivu ezaffe zaabalyako ki?
Oba olwa jajja wo lwa kitumbaavu
Mugende babazzukuze gye mukoppa ze mufukumula
Buli adibaga olulimi lwe mukaafiiri
Mu njogera ennyangu oba mulyazaamaanyi
Ekitangaala ekimulisa obuzaaliranwa
Ki mukitabiikiriza ate okukifuula enzikiza?
Ki mukitabiikiriza ate okukifuula enzikiza?
Lulambika empisa olulimi terwogererwa
Omuwaganyavu n’omwetowaaze lubaawula enjatula
Lukutunda bw’olukakaayukanya ekifamukoko
Sso terulina kye lulemwa kuba luwulirwa ne Mukama
Wano ebizimbe byo mu bibuga bi ganaakwoleka
Omukyakalirwa abanene ab’ebbeeyi
Abituuma amannya bw’abeera azaalwa wano
Mukama wandizzeemu otuweereza Omulokozi
Nnimi ki ezo?
Nnyini kiggwa y’akiweebuula bannange
Teri agenda kuva mu nsi z’abandi
Okujja otutendeka okwagala ebyaffe
Ogwo omulimu gwaffe n’eri be tunaazaala
Oba nga ne ba wansolo balina ezaabwe
Nakugambye tebanga nte eboggola nga mbwa
Ffe ezaffe ne tuzifuula ebidiba omuwugwa
Okubeera nga ffe ensi mwe tutakyazaalwa
Ngya kudda nzikaatirize ensonga eno
Nga mpulidde ekiva mu bakulembeze n’abafuga
Abatebenkeza obuwangwa n’abanaddiini
Ennimi ne gye zaasibuka ngya bibagamba amadda
Ngya kudda nzikaatirize ensonga eno
Nga mpulidde ekiva mu bakulembeze n’abafuga
Abatebenkeza obuwangwa n’abanaddiini
Ennimi ne gye zaasibuka ngya bibagamba amadda
Abankuumire
Nvuga reverse oba tugenda mu maaso?
Olulimi lwange oddobonkananga luti
Lwonna ne lufuuka ekitakyasanyusa?
Ffe kennyini tulufudde ekidiba omuwugwa
Nvuga reverse oba ŋŋenda mu maaso?
Olulimi lwange oddobonkananga luti
Lwonna ne lufuuka ekitakyasanyusa?
Ffe kennyini tulufudde ekidiba omuwugwa


text:
Buy from
Sasula ne
js.rate_per_crypto.usdc
Engeri y`Okugula USD Coin ku Paxful
Paxful, eruubirira okulaba nti etuusa eby'ensimbi ebitasosola mu bantu ku bukadde n'obukadde bw'abantu mu nsi yonna. Tukifuula kyangu ate ekyesigika okuvungisa ssente zo oba ensimbi z'oku mutimbagano USD Coin USDC era ozikozese mu kiseera ky'osinga okuzeetaagiramu, okutandikira mu nsaasaanya ya buli lunaku okutuukira ddala ku kusiga ensimbi.
Akatale kaffe akakolebwa abantu kakusobozesa okugula USD Coin butereevu okuva ku bakozesa okwetooloola ensi yonna, nga tebayise mu bbanka oba ba kayungirizi. Yiino engeri y`okugulamu USDC mbagirawo:
- Wandiisa akaawunti – Wewandiise okufuna waleti y'okumutimbagano ya bwereere w'oyinza okutereka obulungi USDC yp.
- Noonya ebivuganyo – Londako enkola y`okusasula gy`oyagala, yingizaamu omuwendo gw`onaafulumya mu kika kya ssente kyonna, awo okoone ku Noonya Ebivuganyo. Wekebejje obukalu bwa buli kivuganyo n`obwegendereza okebere n`ebikwata ku mutunzi. Wekebejje nnyo emiwendo gyabwe, lwe babeerako n`okuddibwamu kwe baafuna okuva mu busuubuzi obwaggwa.
- Tandika obusuubuzi – Bw`oba okkiriziganya n`ebyetaago by`omutunzi, yingizaamu omuwendo gw`oyagala okufulumya olwo otandike obusuubuzi. Kino kijja kuggulawo emboozi ey`obuliwo omutunzi mwanaakuweera ebiragiro mu bulambulukufu. Goberera bulungi ebiragiro era tobandaaza kubuuza kibuuzo kyonna.
- Receive %1s – After you send the payment and mark the trade as paid, give the seller a few moments to verify the transaction. They’ll then release the %1s directly into your Paxful wallet.
- Leka okuddibwamu – Tubuulire n`abakozesa abalala engeri gy`osanze enkolagana yo ne gw`osuubulagana naye. Kino kikulu okukuuma omukutu gwaffe nga tegulina kabi eri buli omu.
Oyagala kulaba engeri okugulamu https://paxful.com/support/en-us okuva ku Paxful bwe kitaliimu bulabe, ekyanguwa, era ekyangu? Olw`okuba nti waliwo engeri z`okusasula ezisoba mu 300 z`olondako, okusuubula ensimbi y`oku mutimbagano kati kyangu nga bwe kisoboka. Tukyalireko W`ofunira Obuyambi oba tuukirira abayambi baffe okumanya ebisingawo.
Ng`okozesa enkola z`okusasula ezisoba mu 300 omuli ssente mu mpeke, okuyisa mu bbanka ne kaadi z`ekirabo, okugula https://paxful.com/support/en-us tekibangako kyangu nga kati. Tolaba nkola yo gy`oyagala kusasuza? Tutegeezeeko era tujja kugezaako okugigatta ku kibanja kyaffe. Okumanya ebisingawo, kebera Awafunirwa Obuyambioba wuliziganya n`abayambi baffe.


text:
Bya Issah Kimbugwe
Club ya Vipers eyongedde okutangaaza emikisa gyayo egy’okuwangula liigi ya babinywera eya Uganda Premier League season eno.
Vipers fc ekubye club ya Gaddafi goolo 2-0 mu kisaawe e Kitende, ziteebeddwa Ceaser Manzoki.
Obuwanguzi buno bwongedde okutekawo enjawulo ennene ddala wakati wa Vipers ekulembedde liigi eno ne KCCA eri mu kifo eky’okubiri.
Vipers kati esinga KCCA obubonero 14.
KCCA olwaleero eremaganye ne BUL goolo 1-1 n’erinnya ku bubonero 47 ate nga Vipers ewezezza obubonero 61.
Kati Vipers ne KCCA basigazza emipiira 5 buli omu okuggalawo liigi eno.
Omupiira omulala oguzanyiddwa Bright Stars ekubye Wakiso Giants goolo 1-0 mu kisaawe e Kavumba.
Ebyo nga biri bityo, egimu ku mipiira egizanyidwa mu mpaka z’amasomero ga senior ez’omupiira ogw’ebigere eza National Post Primary Championships eziyindira mu Arua, Kibuli SS ekubye Arenge SS goolo 5-0.
St Mary’s Kitende ekubye Dynamic SS goolo 3-0.
Lake Side eremaganye ne Mpigi Mixed goolo 1-1.
Kotido SS ekubye Mukono Kings 1-0.
Standard High Zana ekubye St Benedict goolo 1-0.
Ngora High ekubye Tororo SS goolo 1-0.
Royal Giant Mityana ekubye Ibanda goolo 1-0.


text:
Minisita Omubeezi ow’ensonga z’e Karamoja era omubaka omukyala owa Buduuda, Agnes Nandutu ayagala okuwulira emisango egimuvunaanibwa mu kkooti ewozesa abalyake giyimirizibwe ng’agamba tegirina muzinzi era tegirambikiddwa mu ssemateeka.
Nandutu ayise mu balooya be abakulembeddwa Caleb Alaka n’asaba Omulamuzi Jane Okuo Kajuga owa kkooti ewozesa abakenuzi ayimirize okuwulira omusango guno era fayiro yaabwe esindikibwe mu kkooti etaputa ssemateeka esooke yeekeneenye emisango egivunaanibwa Nandutu.
Nandutu avunaanibwa okubeera n’ebintu bya gavumenti nga bigambibwa okubeera ebibbe oba ebyafunibwa mu makubo amakyamu.
Alaka ategeezezza omulamuzi nti emisango gy’okubeera n’ebibbe walina okubaawo omuntu eyasingiddwa omusango gw’ebibbe ng’alinze ebintu ebyo okukomezebwawo, kyokka ku Nandutu si bwekiri.
Ayongeddeko nti kimenya mateeka okuvunaana omuntu emisango egitalina makulu era egitategeerekeka.
Kyokka omuwaabi wa gavumenti, David Bisamunyu agambye nti bano baleese kakodyo kakuzingamya musango kubanga tewali kyetaaga kutaputibwa era omusango gulambikiddwa bulungi, n’ekibonerezo ekiweebwa gwe guba gusinze.
Bisamunyu bw’atyo asabye omulamuzi okusaba kwa Nandutu akugobe kubanga babadde baleese n’abajulizi, era nga bagoberera enkola ya ssemateeka okuwulira amangu omusango omuntu afune obwenkanya.
Empaaba y’oludda oluwaabi egamba nti mu June 2022 ku ofiisi ya Katikkiro wa Uganda mu Kampala ne ku kyalo Kkola e Bulwanyi mu distukiti y’e Mukono, Nandutu yalina amabaati 2000 nga galiko laama ya ofiisi ya Katikkiro wa Uganda ng’alina ensonga okumanya nti amabaati ago ga gavumenti era gaabuzibwawo n’alyoka agafuna.
Oludda oluwaabi mu bujulizi bwerusuubira okwesigamako bulaga nti Nandutu yalondebwa pulezidenti Museveni nga June 21, 2021 n’aweebwa minisitule y’e Karamoja emu ku minisitule ezeetaaga ennyo okulaga by’ekoze, era ng’ekulirwa minisita Mary Gorreti Kitutu Kimono. Bano baakolera wamu okugaba n’okufuna amabaati.
Poliisi bwe yatandika okunoonyereza kigambibwa nti yagenda mu maka ga Nandutu era amabaati 1617 ne gazuulibwayo wabula amalala 383 teegaliiwo.


text:
Ekitongole kyóbwanakyewa ekitakabanira omutindo gwémmere ki Centre for Food and Adequate Living Rights nga kiri wamu nákakiiko ka palamenti akavunaanyizibwa ku mmere ka Uganda parliamentary Alliance on Food and Nutrition security bisazeewo okubaga ebbago lyétteeka erinaalu𝝶amya emmere nébyókulya ebirala byonna ebitundibwa ku nguudo.
Wabaddewo emisomo egyenjawulo okumala wiiki nnamba nga giyindira ku parliament, nga gigendereddwamu okukuba tooki mu mutindo gwémmere eriibwa bannauganda,nékigendererwa ekyókulambika emmere esaanidde okusitula
Ssenkulu wa Centre for Food and Adequate Living Rights Dr. David Kabanda agamba nti abantu bangi bagula emmere enfumbe nébyókulya ebirala buli webasanze, so ngábantu abagitunda tebamanyiddwa bibakwatako, tewali alondoola mutindo gwabwe nébirala ebigwa mu kkoowe eryo.
Enkola yókufuuyira ebiragalalagala ku mmere nayo esiddwako essira, emmere eyiseeko ennaku etundibwa mu maduuka, némmere etasiddwako bulambe nayo siyakukkirizibwa.
Bagala námalwaliro agali ku mutendera gwa Health Centre III gonna kusibweko abasawo abakugu mu byendiisa, babeere nga basobola okuwa amagezi eri abantu ku ndya esaanidde, naddala endiisa yábaana abato.


text:
Sell to
Get paid with
Price per Ethereum
Engeri y`Okutunda Ethereum ku Paxful
Paxful ekifuula kyangu eri abayiga n`abakugu okusobola okwetengerera mu byensimbi. Era olwokuba akatale ka muntu ku muntu, osobola okutunda Ethereum (ETH) butereevu eri obukadde n`obukadde bw`abakozesa mu nsi yonna nga teweetaaga na bbanka oba ebitongole!
Biibino bye weetaaga okukola:
Nga tonnatandika kutunda Ethereum, olina kusooka kuggulawo era n`okakasa akaawuntiyo eya Paxful oba okuyingira mw`eyo gy`olina. Ng`omaze okuyingiramu, goberera emitendera gino:
- Teekawo obukalu bwo - Gereka omuwendo ogusingayo obunene ogwa ETH gw`oyagala okutunda era olondeko enkola gy`oyagala okusasulirwamu . Era osobola n`okuteekako ekika kya ssente z`oyagala ssaako ne woobeera singa oba oyagadde.
- Noonya ebivuganyo - Ng`omaze okuteekawo obukalu bwo, koona ku Noonya Ebivuganyo okulaba ebivuganyo ebikugasa mw`osobola okulonda.
- Wekebejje ebivuganyo - Teweerabira okwekebejja byonna bye weetaaga okumanya ku muguziwo omuli omutendera waatuuse mu kukakasa ebimukwatako, omuwendo gw`obusuubuzi bwakoze ne buggwa obulungi, n`abakozesa abalala kye bamwogerako nga tonneyongerayo.
- Tandika obusuubuzi - Singa ofuna omuguzi amanyikiddwa, koona kuTunda okwekebejja obukalu n`obukwakkulizo ebiteekeddwawo omuguzi. Bw`oba okkirizza, yingizaamu omuwendo gwa ETH gw`oyagala okutunda onyige Tunda Kati. Kino kikutwala mu kunyumya kw`obusuubuzi okw`obuliwo era ne kigira nga kisindika ETH zo mu tterekero lyaffe eryesigika.
- Maliriza obusuubuzi: Ng`omaze okusasulwa, n`omuguzi n`amaliriza obusuubuzi bwe, osobola okuta ETH okuva mu nsibo okudda mu waleti ye. Era ojja kusobola okuwanula alisiiti y`olukale bw`oba oyagala okutereka ebiwandiiko by`obusuubuzi buno.
- Leka obubaka - Teweerabira kutubuulirako engeri gy`osanzemu gw`osuubulagana naye oluvannyuma lw`okumaliriza obulungi obugulanyi.
Kebera We Tuweera Obuyambi okumanya ebisingawo ku ngeri gy`oyinza okutunda ETH mbagirawo. Era osobola okutondawo ekivuganyo bw`oba oyagala okwegerekera obukalu bwo oba ebiragiro mu busuubuzi. Togaana kutuukirira bayambi baffe bw`oba olina ekibuuzo kyonna. Tukwagaliza obusuubuzi obulungi.


text:
Obwakabaka bwa Buganda busse omukago n’eddwaliro ly’e Mmengo okusomesa n’okutendeka abazaalisa mu Bwakabaka, mu kaweefube w’okukendeeza ku muwendo gw’abakyala abafiira mu ssanya.
Omumyuka asooka owa Katikkiro Owek. Prof Twaha Kaawaase Kikongo agambye nti Obwakabaka n’eddwaliro lye Mengo bazze bakolera wamu mu ntegeka z’okutumbula eby’obulamu.
Owek. Kawaase agambye nti Buganda eriko n’enkola ya Yinsuwa gyetegeka okwanjulira abantu ba Kabaka (Community Based Insurance-Yinsuwa ey’ekikungo) okuyamba abantu ba Kabaka okufuna obujjanjabi obutali bwa buseere.
Mu nteekateeka eno, abantu ba Kabaka baakubeeranga n’ekittavvu mwebateeka ensimbi ezisobola okubayamba nga bafunye okusoomoozebwa mu by’obulamu.
Owek. Kaawaase alambuludde ku mukago guno n’agamba nti nga bayita ku mikutu gy’Obwakabaka emitongole okuli CBS FM ne BBS Terefayina, abakugu okuva mu ddwaliro e Mengo baakuweebwanga omwagaanya okusomesa abantu ba Kabaka ebikwatagana n’okwetangira endwadde.
Ku lwa minister w’ebyobulamu mu Buganda, Owek. Noah Kiyimba agambye nti omukago guno wakati wa Buganda n’eddwaliro ly’e Mengo gulina ekiruubirirwa ekikulu kyakwongera ku basawo abakugu naddala abazaalisa, abasobola okuyamba ku ba maama n’abaana abawere obutafiira mu lutalo.
Owek. Kiyimba agambye nti Ssaabasajja Kabaka ayagala abantu be nga balamu, lwebasobola okukola ebinaakulaakulanya Buganda, bwatyo n’asuubiza enkolagana ennungi n’abakulu b’eddwaliro ly’e Mengo.
Akulira eddwaliro ly’e Mengo, Dr. Rose Mutumba agambye nti enkolagana eno yaakubayamba okutereeza omulimu gwabwe naddala nga bafunye abazaalisa bebatendeka okuva mu buli ssaza lya Buganda, okutaasa ku ba maama abali mu masoso g’ebyalo naddala ababadde bafiira mu bamulerwa abatalina bukugu.
Mu Uganda ebibalo biraga nti abakyala abasoba mu 16, bebafiira mu ssanya buli lunaku kyokka ng’obuzibu buno bwesigamizibwa ku bbula ly’abakugu abasobola okutaasa embeera ssinga eba eyonoonese.
Mu mukago guno, abasawo okuva mu ddwaliro e Mengo baakusomesa nga abakyala ab’embuto omugaso gw’okunywa eddagala mu malwaliro n’okuzaalira mu bakugu.
Mu ngeri yeemu kino kyakuyambako okukendeeza ne ku muwendo gw’abaana abawere abafiira mu ssanya n’abafa nga tebanaweza myaka 5 egy’obukulu.
Eddwaliro lye Mengo Woosomera bino nga liweza emyaka 126, litudde ku bwagaagavu bwa yiika 22, n’ebitanda okujjanjabirwa abalwadde ebiwerera ddala 300.
Lyatandikibwa era liddukanyizibwa Ekkanisa ya Uganda.
Bisakiddwa: Kamulegeya Achileo K


text:
Omulamuzi wa Kkooti esooka e Masaka Grace Wakoli olunaku olwaleero azizzaayo Ababaka ba Palamenti Bannakibiina kya National Unity Party – NUP Ssegiriinya Muhammad ne Allan Ssewanyana mu kkomera e Kigo ku alimanda okutuusa nga 29-Sept-2021 bwebanaddamu okuwulira emisango gwabwe saako n’okumanya wa Gavumenti wenaaba etuuse mukunoonyereza ku misango gino.
Omuwaabi wa Gavumenti Richard Birivumbuka avuddeyo nategeeza omulamuzi nga bwayongeddeko emisango emirala 2 nga Gavumenti egamba nti bano n’abalala abatanakwatibwa wakati w’omwezi gwa January ne August 2021 benyigira mu kutta abantu e Masaka n’ebitundu ebirala eby’eggwanga.
Birivumbuka ategeezezza Kkooti nti bakyakola okunoonyereza era nasaba Kkooti eyongereyo okuwulira emisango.
Munnamateeka w’Ababaka Shamim Malende ategeezezza Kkooti nti Gavumenti yaddembe okwongerako emisango gyonna gyeyagala nti wabula eveeyo enoonyereza bulungi okuzuula abatemu abatuufu era nategeeza nti okukuumira Ababaka mu kkomera kuba kujjako abantu baabwe bebakiikirira mu Palamenti eddembe lyabwe eryokukiikirirwa. Ayongeddeko nti bano balina ebirwadde ebibabala embiriizi nga betaaga obujanjabi obw’enjawulo.
Ye Omubaka Ssewanyana avuddeyo nasaba Munnamateeka we ategeeze Famire ye nti emutwalira eddagala lye mu kkomera e Kigo.


text:
ABAKYALA abenjawulo batenderezza Nnabagereka Sylivia Nagginda olw’okuvaayo n’awandiika ekitabo ekikwata ku bulamu bwe ne bagamba nti nabo kibawadde ekyokuyiga.
Josephine Kasaato akulira Mothers Union mu Buganda yeebazizza Nnaabagereka olw’okuwandiika ekitabo ekiyigiriza abaana abawala abatannafumbirwa, abali mu mukwano n’abali mu bufumbo ku ngeri y’okweyisaamu. Ekyokuyiga ekirala yalaga nti Katonda ky’aba yasalawo tewali ayinza kikikyusa kuba yayita mu bingi okufuuka
Maama wa Buganda. Rosemary Nansubuga Sseninde, ssaabakunzi wa NRM yagambye nti, ekitabo kirina ebyokuyiga eri abakulembeze n’engeri omuntu gy’asobola okutambulira mu nkulaakulana nga tavudde ku buwangwa bwe.
Yagambye nti Nnaabagereka kye yakoze kya kukuuma omukululo gwe n’abaliddawo bamujjukire olw’ebyo nga tebikyusiddwa.
Florence Bagunywa Nkalubo eyaliko minisita w’abavubuka e Mmengo yagambye nti yakwatiddwaako nnyo kuba abantu bangi abalina bye bakoze abafa ne bazikirira nga tewali
asobola kulondoola bye baakola.
Ekimu ku kyokuyiga ekiri mu kitabo kwe kuyigiriza abantu engeri gysobola okwekulaakulanya nga tolinnyiridde nnono n’obuwangwa


text:
Minisita w’Amawulire n’ensonga za Kabineeti, Owek. Noah Kiyimba akuutidde abantu ba Buganda bulijjo okwettanira obweggasi kibayambe okulaakulana.
Bino Owek. Kiyimba yabyogedde atikkula oluwalo okuva bannasingo ne bannakyadondwa olusobye mu bukadde 24 ku mbuga enkulu e Bulange Mmengo ku Lwokuna.
Minisita Kiyimba yagambye nti ebika bikulu nnyo mu Buganda era bwe binywezebwa, kisoboka okutambulira awamu n’okukuuma obuwangwa olwo Buganda nedda ku ntikko.
Ono yeebazizza abaami ba Kabaka olw’okutalaaga mu bantu ba Kabaka nga babakubiriza okuleeta Oluwalo, n’asiima abo bonna abaleekereza emirimu nebatuukiriza ennono eno.
Minisita yakubirizza abaami ba Kabaka okukola n’enteekateeka erambikiddwa obulungi era bazitambulireko, kibanguyize mu ntambuza y’emirimu eyo mu bitundu byabwe.
Yawadde Bannassingo amagezi okwekolamu ebibiina by’obwegassi bakulaakulanire wamu n’okunyiikira okusomesa abaana kibayambe okulinnyisa omutindo gw’ebyenjigiriza mu kitundu kyabwe.
Ye Minisita Omubeezi owa Gavumenti ez’Ebitundu, Oweek Joseph Kawuki,yatenderezza obujjumbize bw’abantu mu nteekateeka z’Obwakabaka n’abakuutira obutaddirira Buganda esobole okulaakulana.
Omwami wa Kabaka ow’e Kyaddondo, Oweek Agnes Nakibirige Ssempa, yategeezezza nti ebitongole bingi biyayaana okukiika embuga olw’ebigambo by’abaami bye bababuulira ku mirimu gy’Obwakabaka.
Kulw’ abakulembeze mu gavumenti ya wakati, Hon. Godfrey Kiwanda Ssuubi, ne Hon. Christine Nakimwero, omubaka omukyala owa District ya Kiboga, bategeezezza nti abantu be Ssingo banyiikivu mu buweereza bw’Obwakabaka naddala ensonga y’Emmwanyi Terimba, era ne basaba Katikkiro abafissizewo akadde abalambuleko.


text:
Kkooti enkulu e Masaka etaddewo olwa nga 13 omwezi ogujja ogwa February okulamulirako okusaba kw’ababaka okuli owa Makindye West Allan Ssewannyana ne Muhammad Sseggiriinya owa Kawempe North oba bakkirizibwa okuyimbulwa ku kakalu ka kkooti.
Ababiri bano baggulwako emisango gy’obutujju n’okutta abantu nga bakozesa ebijambiya naddala mu bbendobendo ly’e Masaka.
Omulamuzi Lawrence Tweyanze ali mu mitambo gy’omusango guno, alagidde nti omubaka Ssewannyana akkirizibwe okutwalibwa mu ddwaliro erisobola okumuwa obujjanjabi obw’ekikugu bweyeetaaga essaawa eno.
Omulamuzi Tweyanze okulamula bwati, kivudde ku ba ppuliida b’ababaka okumusaba abeeko ky’alamula ku nsonga y’ebyobulamu bw’ababaka etali nnungi.
Wabula wabaddewo kalumannywera ku nsonga y’omusango guno, ng’omulamuzi ayagala okukitegeera oba nga ddala enjuyi zombi zeteeseteese bulungi okwewozaako ku nsonga z’emisango egiri mu kkooti ebbiri; ey’e Kampala ewozisa emisango egiri ku mutendera gw’ensi yonna ate n’eye Masaka.
Kino kireetedde oludda oluwaabi okusaba omulamuzi asooke abaweeyo obudde babeeko byebeetegereza n’okwekkaanya.
Wabula ppuliida w’ababaka bano, Ssaalongo Erias Lukwago alaze ennyiike ku kyayise okubazannyisa jangu onkwekule, ng’agamba nti emisango egyaggulwa ku babaka gyegimu, nga tewali nsonga egireetera kuwulirwa mu kooti ez’enjawulo.
Lordmayor abadde aleese eyali omubaka wa parliament Kasibante Moses, omubaka Joseph Gonzaga Ssewungu, omubaka Derrick Nyeko, omubaka Godfrey Kayemba Solo, eyali omubaka Patrick Nsanja ne maama Sewannyana (Mukyala Ssendawula) okweyimirira ababaka.
Omuloodi Lukwago agambye nti newankubadde bizze bwebiti, tebajja kussa mukono okutuusa ng’ababaka bafunye obwenkanya naddala ku nsonga y’okuyimbulwa ku kakalu.
Bisakiddwa: Kamulegeya Achileo K


text:
Zabbuli 71
Endagaano Enkadde nʼEndagaano Empya
71 (A)Mu ggwe, Ayi Mukama, mwe neekweka,
tondeka kuswazibwa.
2 (B)Mu butuukirivu bwo ondokole, omponye;
ontegere okutu ondokole.
3 (C)Onfuukire olwazi obuddukiro bwange,
ekifo eky’amaanyi;
ondokole
kubanga oli lwazi lwange era ekiddukiro kyange.
4 (D)Ayi Katonda wange omponye mu mukono gw’ababi,
omponye abantu abatali batuukirivu era abakambwe.
5 (E)Kubanga ggwe, Ayi Mukama, ggwe ssuubi lyange;
ggwe, ggwe neesiga, okuviira ddala mu buvubuka bwange.
6 (F)Neesiga ggwe kasookedde nzalibwa;
ggwe wanziggya mu lubuto lwa mmange.
Nnaakutenderezanga ennaku zonna.
7 (G)Eri abangi nafuuka;
naye ggwe kiddukiro kyange eky’amaanyi.
8 (H)Akamwa kange kajjudde ettendo lyo,
nga ntenda ekitiibwa kyo obudde okuziba.
9 (I)Tonsuula mu kiseera kyange eky’obukadde.
Tondekerera ng’amaanyi gampweddemu.
10 (J)Kubanga abalabe bange banjogerako;
abo abaagala okunzita bansalira olukwe.
11 (K)Bagamba nti, “Katonda amulese,
ka tumugobe tumukwate,
kubanga taliiko anaamuwonya.”
12 (L)Ayi Katonda, tombera wala, Ayi Katonda wange,
yanguwa ojje ombeere.
13 (M)Abo abampawaabira bazikirizibwe nga bajjudde ensonyi,
abanoonya okunnumya baswale
era banyoomebwe.
14 (N)Naye nze nnaabanga n’essuubi ennaku zonna.
Era nneeyongeranga okukutenderezanga.
15 (O)Akamwa kange kanaayogeranga ku bikolwa byo eby’obutuukirivu obudde okuziba;
nnaayogeranga ku bulokozi bwo,
wadde siyinza kubupima.
16 (P)Nnaatambuliranga mu maanyi go, Ayi Mukama Katonda,
era ne ntegeezanga nti ggwe wekka ggwe mutuukirivu.
17 (Q)Ayi Katonda, ggwe wanjigiriza okuva mu buvubuka bwange;
n’okutuusa leero nkyatenda ebikolwa byo eby’ekitalo.
18 (R)Ne bwe ndiba nga nkaddiye nga mmeze n’envi,
tonjabuliranga, Ayi Katonda,
okutuusiza ddala nga mmaze okutendera abo abaliddawo amaanyi go amangi,
n’okumanyisa emirembe egigenda okujja obuyinza bwo.
19 (S)N’obutuukirivu bwo, Ayi Katonda, butuuka mu ggulu.
Ggw’okoze ebikulu,
Ayi Katonda, ani akwenkana?
20 (T)Newaakubadde wandeka ne mbonaabona nnyo bwe ntyo,
ggw’olinzizaamu obulamu,
n’ompa amaanyi amaggya,
n’onnyimusa okuva mu kinnya ekiwanvu ennyo wansi w’ensi.
21 (U)Olinnyongerako ekitiibwa
n’oddamu okunsanyusa.
22 (V)Nnaakutenderezanga ne nnanga ey’enkoba
olw’obwesigwa bwo, Ayi Katonda wange;
nnaakutenderezanga n’entongooli,
Ayi ggwe Omutukuvu wa Isirayiri.
23 (W)Nnaayimusanga eddoboozi lyange olw’essanyu
nga nkutendereza,
nze gw’onunudde!
24 (X)Olulimi lwange nalwo lunaayogeranga ku bikolwa byo eby’obutuukirivu
obudde okuziba,
kubanga abo ababadde baagala okunkola akabi
otabuddetabudde enkwe zaabwe ne baswazibwa.
Bayibuli Entukuvu, Endagaano Enkadde nʼEndagaano Empya Copyright © 1984, 1986, 1993, 2014 by Biblica, Inc.® Tuweereddwa olukusa okuva mu Biblica, Inc.® Olukusa lwonna mu nsi yonna lusigalidde mu Biblica, Inc. Luganda Contemporary Bible Copyright © 1984, 1986, 1993, 2014 by Biblica, Inc.® Used by permission of Biblica, Inc.® All rights reserved worldwide.


text:
1Nwoma yi firi Paulo, Silas ne Timoteo nkyɛn,
Yɛde kɔma Tesalonika asafo a wɔyɛ Agya Onyankopɔn ne Awurade Yesu Kristo mma no:
Adom ne asomdwoeɛ nka mo.
Aseda
2Daa yɛda Onyankopɔn ase ma mo, na yɛkae mo wɔ yɛn mpaeɛbɔ mu nso. 3Ɛfiri sɛ, yɛkae mo gyidie a mode di dwuma, mo dɔ a ɛma motumi de nsi yɛ adwuma ne mo anidasoɔ denden a mowɔ wɔ yɛn Awurade Yesu Kristo mu no wɔ yɛn Onyankopɔn ne Agya no anim.
4Anuanom, yɛnim sɛ Onyankopɔn dɔ mo enti na wayi mo sɛ ɔno ankasa ne deɛ no. 5Sɛ yɛbɛkaa Asɛmpa no kyerɛɛ mo a, ɛnyɛ nsɛm bi kwa, na mmom, yɛgyina tumi ne Honhom Kronkron ne mu nokorɛ mu gyidie so. Monim nnipa ko a na yɛyɛ ɛne sɛdeɛ yɛboaa mo. 6Mosuasuaa yɛn ne Awurade; na ɛwom sɛ mohunuu amane deɛ, nanso mode anigyeɛ a ɛfiri Honhom Kronkron no mu gyee asɛm no. 7Ɛnam so maa mobɛyɛɛ nhwɛsoɔ maa agyidifoɔ a wɔwɔ Makedonia ne Hela no nyinaa. 8Nsɛm a moka faa Awurade ho no ankɔ Makedonia ne Hela nko, na mmom, gyidie a mowɔ wɔ Onyankopɔn mu no ho asɛm aduru baabiara. Asɛm biara nni hɔ a ɛsɛ sɛ yɛka bio. 9Obiara kamfo sɛdeɛ mogyee yɛn ne sɛdeɛ motwee mo ho firii abosom ho kɔsom nokorɛ Onyankopɔn a ɔte ase daa no, 10na motwɛn ne Ba a ɔfiri ɔsoro no; Yesu a ɔnyanee no firii awufoɔ mu a ɔgye yɛn firi Onyankopɔn abufuo a ɛreba no mu no.
11:1 a Bik 16:1; 2Bs 1:1 b Bik 17:1 c Bar 1:7Nze Pawulo ne Sirwano1:1 Sirwano Mu Luyonaani oluusi ayitibwa Siira ne Timoseewo, tuwandiikira Ekkanisa ey’Abasessaloniika, abantu ba Katonda Kitaffe ne Mukama waffe Yesu Kristo, ekisa n’emirembe bibeerenga gye muli.
Okwebaza olw’okukkiriza kw’Abasessaloniika
21:2 Bar 1:8Bulijjo twebaza Katonda ku lwammwe mwenna era tubasabira obutayosa, 31:3 2Bs 1:11nga tujjukira omulimu gwammwe ogw’okukkiriza, n’okufuba okw’okwagala n’okugumiikiriza okw’essuubi mu Mukama waffe Yesu Kristo mu maaso ga Katonda era Kitaffe, 4era nga tumanyi, nga mmwe abooluganda muli mikwano gya Katonda, baayagala ennyo, be yalonda. 51:5 2Bs 2:14Kubanga Enjiri yaffe teyajja gye muli mu kigambo kyokka, wabula ne mu maanyi, ne mu Mwoyo Omutukuvu, ne mu bukakafu obungi, era nga bwe mumanyi nga twabeeranga wakati mu mmwe ku lwammwe. 61:6 a 1Ko 4:16 b Bik 17:5-10 c Bik 13:52Nammwe mwagoberera Mukama waffe era ne mukola nga bwe twakolanga bwe mwakkiriza ekigambo wakati mu kubonaabona okungi nga mulina essanyu eriva mu Mwoyo Omutukuvu, 7ne mubeera ekyokulabirako eri abakkiriza bonna ab’omu Makedoniya ne Akaya. 81:8 Bar 1:8; 10:18Kubanga ekigambo kya Mukama kibunye okuva mu mmwe, si mu Makedoniya ne mu Akaya mwokka, naye ne mu buli kifo n’okukkiriza kwammwe eri Katonda kwabuna ne tutabaako kye tukwogerera. 91:9 1Ko 12:2; Bag 4:8Kubanga bo bennyini batubuulira engeri gye mwatwanirizaamu, ne bwe mwakyuka okuleka bakatonda abalala ne mudda eri Katonda omulamu era ow’amazima, 101:10 a Bik 2:24 b Bar 5:9era ne bwe mulindiridde Omwana wa Katonda, okukomawo okuva mu ggulu, gwe yazuukiza okuva mu bafu, ye Yesu oyo yekka atulokola okutuwonya mu busungu bwa Katonda obugenda okujja.


text:
Bya Musasi Waffe
Poliisi erinnye eggere neremesa abayizi ba Islamic University In Uganda (IUIU) abasoma amateeka ababadde bategese okwekalakaasa nga bemulugunya ku marks zaabwe ezamasomo ga kkoosi waaka ezitaabaweebwa, abayizi babadde bategese olwaleero ku Monday nga 14/02/2022 okwekalakaasa nga balaga obutali bumativu ku ngeri abakulira ettendekero gye bakuttemu ensonga zaabwe. Omwogezi wa IUIU Rehema Kantono yagambye kituufu abayizi abasoma amateeka baalaga okwemulugunya kwaabwe okuviira ddala emabega naye kirabika okwemulugunya kwaabwe tekwakolebwaako kwe kusalawo okwagala okwekalakaasa, naye ensonga zaabwe zirina okugonjoolwa tuleme kubaawo na kwekalakaasa. Omwogezi wa poliisi mu bitundu bya Elgona Rogers Tayitika yagambye poliisi okuyungula basajja baayo yabadde etangira ekiyinza okukulembera okwediima kwa bayizi, era poliisi yasobodde okussa embeera mu nteeko abayizi ne batekalakaasa, wabula yagambye nti abakulira ettendekero lino be balina okukwaatagana na bayizi bagonjoole ebizibu byaabwe na bayizi, wetugendedde mu kyaapa nga embeera poliisi egirina mu nteeko, era tewali yakwaatiddwa.
Abamu ku bayizi ba mateeka bagamba nti obukulembeze obuliko kati tebaagala kuteesa na bayizi, kyokka nga eyali akulira ssettendekero lino eyawummula Ahamed Kaweesa Ssenngendo yalinga atuula na bayizi ne bagonjoola ebyaalinga bisobye, ye nsonga lwaaki ebbanga lye yamala tewaberangako kwekalakaasa kwonna ku IUIU, obukulembeze obuliko babulumiriza obutaagala kuwuliriza nsonga za bayizi.


text:
Police y’e Iganga erinnye eggere mukolo gwa banakibiina ekya FDC, babadde bategese okusonda sente okuddaabiriza eddwaliro erya Kidaago health centre II mu Iganga eriri mu mbeera embi.
Police eyungudde abampi nabawanvu okubayiwa mu kifo awategekeddwa omukolo, neeragira abantu ababadde batandise okutuuka okuddayo gyebavudde.
RDC e Iganga era nga y’akulira obutebenkevu mu district Wandera Sadala agambye nti abategesi baaluddewo okutegeeza ku wofiisiye ne ku police okubawa obukuumi.
Agambye nti babasabye wabulayo ennaku bbiri zokka, omukolo gw’okusonda ensimbi gubeewo.
Wabula sentebe we kitundu kino Nyongesa Edward avumiridde enkola ya police, nagamba nti abantu abavaayo okukwatizaako ku mirimu egigasiza awamu abantu bandibadde babaleka nebabikola.
Bisakiddwa: Kirabira Fred


text:
Eno aapu ejja kukuyamba! Ekuwa Ekitabo Ekitukuvu mu Luganda, ku ssimu yo ku bwereere!
Tukuwa Baibuli enzivuunule obulungi mu lulimi OLuganda, emu ku nnimi enkulu mu Uganda. Aboogezi b’Oluganda abasukka mu bukadde 4 kati basobola okufuna Baibuli y’Oluganda.
Sembera eri Katonda ng’oyita mu kusoma Baibuli buli lunaku ku ssimu yo! Baibuli erimu ekigambo kya Katonda ekitaggwaawo. Kino kigambo kya Katonda eky’enjawulo era ekiwa amaaanyi.
Ekigambo kino kikulaga ekkubo ly’obulamu, kikuwa aw’okwewogoma ng’olina emitawaana, entanda Katonda gye yatuwa mu lugendo lw’obulamu buno.
Kati osobola okugifuna mu lulimi Oluganda, ku ssimu yo ku bwereere!
Ekitabo Ekitukuvu kirimu ebitabo 39 mu Ndagaano Enkadde (Olubereberye, Okuva, Ebyabaleevi, Okubala, Ekyamateeka, Yoswa, Ekyabalamuzi, Luusi, 1 Samwiri, 2 Samwiri, 1 Bassekabaka, 2 Bassekabaka, 1 Ebyomumirembe, 2 Ebyomumirembe, Ezera, Nekkemiya, Eseza, Yobu, Zabbuli, Engero, Omubuulizi, Oluyimba lwa Sulemaani, Isaaya, Yeremiya, Okukungubaga, Ezekyeri, Danyeri, Koseya, Yoweeri, Amosi, Obadiya, Yona, Mikka, Nakumu, Kaabakuuku, Zeffaniya,Kaggayi, Zekkaliya, Malaki) n’ebitabo 27 mu Ndagaano Empya (Matayo, Makko, Lukka, Yokaana, Ebikolwa, Abaruumi, 1 Abakkolinso, 2 Abakkolinso, Abaggalatiya, Abaefeeso, Abafiripi, Abakkolosaayi, 1 Abasessaloniika, 2 Abasessaloniika, 1 Timoseewo, 2 Timoseewo, Tito, Firemooni, Abaebbulaniya, Yakobo, 1 Peetero, 2 Peetero, 1 Yokaana, 2 Yokaana, 3 Yokaana, Yuda, Okubikkulirwa)
Soma Baibuli y’abaganda, mu lulimi oluyonjo era olw’omulembe. Funa Baibuli yaffe ey’Oluganda kati kati ku ssimu yo!
Do you speak Arabic? Would you like to read the Bible in...
Eno aapu ejja kukuyamba! Ekuwa Ekitabo Ekitukuvu mu Luganda, ku ssimu yo...
This intuitive app helps you to read, study and learn the Holy...
Download the Catholic Public Domain Bible (CPDV), the best Bible for Catholics....
If you're Catholic, this is the perfect app for you: Our Bible...
Do you speak Somali? Would you like to read the Bible in...
Created with AppPage.net
Similar Apps - visible in preview.


text:
Ssaalongo avudde mu mbeera n’atema Nnaalongo we, gw’alina abaana munaana ng’amuteebereza okuganza amusajja omulala. Alowoozezza nti amusse ne yeewa obutwa obumusse.
Ekikangabwa kino kibadde ku kyalo Kyakanyomozi mu ggombolola ya Kaliisizo Rural e Kyotera, Ssaalongo Moses Musoke bw’abase ejjambiya n’atema mukaziwe Nnaalongo Josephine Nakayiwa, omusawo w’ekinnansi nga mu kiseera kino apoocera mu ddwaaliro lya Kisa Medical Center e Kaliisizo.
Kigambibwa nti, Musoke aludde ng’alumiriza Nakayiwa okuganza omusajja eyagenda mu ssabo okumujjanjaba.
Abadduukirize nga bakulembeddwa ssentebe w’ekyalo baddusizza Nakayiwa mu ddwaaliro ne batandika okuyiga Musoke.
Kyokka baamusanze amaze okunywa obutwa ne bagezaako okumuddusa mu ddwaaliro e Kaliisizo n’afa nga batuuka ku ggeeti!
Nakayiwa g’ali ku kitanda yeegaanye eby’okuganza omusajja omulala n’agamba nti bba abadde amububira nnyo.
Margaret Nakakawa amujjanjaba ategeezezza nga Musoke bwe yasoose okumukubira essimu n’amutegeeza nti obwenzi bwa mutoowe bumutamye era agenda kumutema amutte n’omusiguze naye amale yette era tewaasiye kiseera ne bamukubira essimu ng’amutemye.
Alex Tukola omusawo mu ddwaaliro lya Kisa Medical Center yategeezezza ng’embeera ya Nakayiwa bw’egenze erongooka


text:
Abasirikale abanoonyereza kukuwambibwa kw’omukyala okuva e Muyenga Immaculate Mary Blessing Onebe, bagamba nti kati bagenda kukebera endagabutonde okukakasa nti oba ddala ebisigalira ebyagibwa mu septci tank bya mukyala ono oluvannyuma lwa Bba Francis Onebe okutegeeza nti ebyo si bya mukyala we.
Onebe ali mu kaduukulu ka Uganda Police Force akyakalambidde nti tamanyi ngeri omulambo gw’omukyala atanategeerekeka gyegwatuuka mu septic tank mu maka ge. Omwogezi w’ekitongole kya Police ekikola kukunoonyereza ku misango ekya CID Charles Twiine agamba nti kati bagenda kukebera ndagabutonde nga beyambisa abaana b’omukyala okuzuula oba omulambo ogwannyululwa mu septic tank gwa nnyabwe.
Twine agamba nti ebikolwa byomwami Francis Onebe bibadde bigezaako nnyo okubawula okuva kukunoonyereza okuva omukyala ono lweyabula.
Francis yaddukira ku Poliisi y’e Kabalagala naggulawo omusango gwomuntu abuze, bweyavawo nagenda ku CMI, SIU ne CID ngagamba nti mukazi we yabuziddwa abantu abatanategeerekeka ababadde batambulira mu motoka ekika kya Drone. Yatwala nakatambi aka kkamera enkettabikolwa nga kalaga Drone nga esibira ku mukyala we Immaculate bweyali ava okugula ebintu.
Ngogyeeko okugenda mu makomera g’amaggye ne Poliisi, Francis yalabikira ku TV ezenjawulo ngakalambira nti mukyala we yawambibwa nti era yateeka n’ebirango mu mpapula z’amawulire, ku TV ne Radio ngalanga mukazi we.
Abakola kukunoonyereza baddamu okubuuza Francis ku bbalaze wiiki ewedde nebakitegeerako nti yali ateekateeka okuva mu ggwanga nebekengera kwekuddamu okumukwata. Bweyabuuziwa lwaki yali ava mu ggwanga wakati mukunoonyereza nabategeeza nti yali agenda mu Bungereza kufuna bujanjabi.
Abasirikale bwebakoze okunoonyereza nebakizuula nti Francis yali akoze bukingi ku bifo byamirundi ebiri mukadde kekamu. Poliisi yakikakasizza nti ono yali alaze nti agenda Nairobi kujanjabwa ate oluvannyuma nakyuusa nalaga Bungereza.
Share.


text:
Amawulire
Omuggaga Nabukeera aweereddwa okweyimirirwa
Ivan Ssenabulya
October 22nd, 2021
Bya Ruth Anderah,
Omugagga wa wómu Kampala,owa Nabukeera Arcade, Christine Nabukeera ne mutabani we Mawanda Vincent kyadaki baweereddwa okweyimirirwa.
Ababbiri bano olunaku lwegulo basimbiddwa mu kkooti ya Buganda road mu maaso g’omulamuzi we daala erisooka Marion Mangeni eyabasomedde emisango ebiri ogw’okumenya edduuka wamu n’ogwobubbi ne bajegaana.
leero bakomezeddwawo mu kkooti munnamateeka Wabwe, Mac-Dus-Man Kabega abasabidde okweyimirirwa n’ekukkirizibwa.
Omulamuzi buli omu amulagidde asasula obukadde bw’ensimbi za Uganda 3 nababeyimiridde buli omu asalule obukadde 100 ezitali zabuliwo.
Balagiddwa okudda mu kkooti nga November 24th 2021 balabe okunonyereza mumusango wekunaaba kutuuse.
OLudda oluwaabi lugamba nga July 28th 2020 ku kizimbe Nana wano mu Kampala Nabukeera ne munne babba ensawo z’engato 43, ensimbi enkalu 350million shillings nga byonna awamu bibalirirwamu ensimbi za Uganda obukadde 525m.


text:
BULEMEEZI EWANGUDDE AMASAZA AMALALA.
Essaza Bulemeezi lye lisukulumye ku Masaza amalala mu nkola y'emirimu nga bwegirambikibwa Minisitule ya Gavumenti ez'ebitundu.Essaza Bulemeezi lye lisukulumye ku Masaza amalala mu nkola y'emirimu nga bwegirambikibwa Minisitule ya Gavumenti ez'ebitundu. Katikkiro Oweek. Charles Peter Mayiga yaalan...
KASUBI TOMBS RE-OPENING; OMUWENDO GW'ABALAMBUZI MU UGANDA GWA KULINNYA.
"Mu kiseera kino Amasiro tegannagulwawo eri Abalambuzi, wabula tulina essuubi nti okuggulwawo kw'ago kugenda kwongera ku muwendo gw'abalambuzi abajja mu Uganda" Oweek. Dr. Anthony Wamala, Minisita w'Obuwangwa, Embiri, Amasiro, Obulambuzi n'Ebyokwerinda asisinkanye bannamawulire olwaleero oluvanny...
MUWEEREZE ABANTU N'OBWENKANYA - SSAABAWOLEREZA WA BUGANDA.
Ku lwa Katikkiro, Oweek. Christopher Bwanika yatikkudde ba Mmeeya b'Ebibuga n'ekitongole kya Ssuubiryo Zambogo SACCO Oluwalo olusobye mu bukadde 16. Mu bubaka bwe, yeebaziza nnyo ba Mmeeya olw'emirimu egy'enjawulo gyabakoze mu kusitula omutindo gw'ebibuga byaabwe, ayongeddeko okubasaba okubeera a...
PAN AFRICAN PARLIAMENT SET TO VISIT BUGANDA KINGDOM
The Kingdom of Buganda has hosted the Chairperson of the Entertainment, Excursion and Tourism Sub-Committee, Hon Henry Maurice Kibalya and his team, who are organizing the the forthcoming meeting of the Pan African Parliament with the Parliament of Uganda scheduled to take place from 19th October to...
ABANTU BA BUGANDA BALINA OKUDDAMU OKUNYIIKIRA OKULIMA N'OKULUNDA.
Bannakyaggwe bakiise embuga n'Oluwalo lwa bukadde obusoba mu 28 Minisita w'Amawulire, Okukunga era Omwogezi w'Obwakabaka Oweek. Israel Kazibwe Kitooke ku lwa Katikkiro Charles Peter Mayiga yaatikudde bannakyaggwe Oluwalo. "Tosobola kubeera mu Maka ga Musajja muganda nga tolinaawo Nkoko, ...
Katikkiro asisinkanye abakozi ba Gavumenti ya Kabaka
Katikkiro ng'Asisinkana n'abakozi ba Gavumenti ya Kabaka, abagambye bino wamanga; 1. Okubeera abayiiya mu mirimu gyabwe. 2. Okusaamu Ekitiibwa mu baakama babwe wabula si kubatya. Abakuutidde okwongera okuwulizanganya ku bifa ku mirimu gyebakola n'ababatwala. 3. Okusoma n'okugoberera ebiwandiiko...
Ebiteeso By'Olukiiko
Olukiiko lwa Buganda olutudde enkya ya leero lusembye era neruyisa Ebiteeso 5 bino wammanga; 1. Olukiiko lwebazizza Ssaabasajja Kabaka olw'okululambika obulungi mu nsonga ezijjudde amakulu bwe yali aggulawo Olutuula lw'Olukiiko olwa 31. 2. Olukiiko lusabye Bajjajja Abataka abakulu ...
Ngonge Clan trounces Mbogo to win this Year’s Bika Tournament
Ngonge beat Mbogo, 2:0 this afternoon at Wankulukuku, in March that was graced by the Kabaka, HM. Ronald Muwenda Mutebi II. Ngeye took the ladies net ball shield for the second year running after beating Ennyonyi Ennyange 37:36. The march attracted thousands of supporters from across the Kingd...
ROTARY CANCER RUN 2023
The Katikkiro of Buganda, Owek. Charles Peter Mayiga, has called upon the people of Buganda, to support the Rotary Cancer Run, in order to raise over 14 billion shillings for the installation of the incinerators at Nsambya hospital. This was during a meeting with the Rotary Cancer Run organizing ...
Katikkiro Mayiga urges Government to support initiatives that benefit all people
This was during his meeting with Rev. Fr. Fr. Simon Peter Kamulegeya, of Kitovu, together with a team of health officials from Masaka, who came to seek the Kingdom’s support towards their campaign to build a blood bank at Kitovu Hospital. The Katikkiro said that government should concentrate mo...


text:
Ekizungirizi kya Uganda kyaddaaki kisindikiddwa mu bwengula oluvannyuma lwakino obutasoboka eggulo ku Ssande olw’okubaawo okulabula okuva ku kadde akalabula ku muliro era aba National Aeronautics and Space Administration (NASA) nebongezaayo okutuuka leero .
Olwa leero ku Mmande byonna bitambudde bulungi e Dulles, Virginia mu Amerika era ku ssaawa 7: 27 ekivungirizi kino ekituumiddwa PearlAfricaSat-1 kyolekedde obwengula .
Ekivungirizi kino kyazimbiddwa ba Yinginiya bannayuganda basatu okuli’ Edward Mujuni, Bonny Omara ne Derrick Tebusweke wansi w’omukago gwa BIRDS Program ogwa Japan oguyambako amawanga agatanagenda mubwengula okukikola.
Kinajjukirwa nti Uganda yakola omukago naba Kyushu Institute of Technology (Kyutech) e Japan nga mukino baalina okuyambako bayinginiya basatu okuyiga engeri y’okukolamu ebivungirizi, okubigezesa era bano balina okukolera Uganda ekizungirizi ekisookera ddala.
Ekizungirizi kino kigenda kuyamba okunoonyereza n’okwekeneenya ku nteebereza y’obudde, ettaka, amazzi n’okuzuula eby’obugagga by’omu ttaka, okulondoola eby’obulimi, okuteekerateekera eggwanga, okunyweza eby’okwerinda ku nsalo awamu n’okwerinda obutyaabaga.
PearlAfricaSat-1 egenda kuyamba okukwata ebifananyi nga kisinziira mu bwengula okulaga omutindo gw’ amazzi, obugimu bw’ettaka, enkozesa y’ettaka awamu n’ensonga endala enkulu.
Kati Uganda ejja kusobola okwawula ettaka eririko ebibira nebitali, erya ffaamu awamu n’okulaga engeri ebintu gyebikulamu okusobola okutumbula embeera z’abantu mu ggwanga.
Ekizungirizi kino era kyakukola ekyamaanyi ku kusima amafuta awamu ne ggaasi awamu n’okulondoola omudumu gw’ amafuta agasimwa mu Uganda.


text:
The Color Orange (Langi Ya Kakyungwa)
The Color Orange(Langi Ya Kakyungwa) kino kyo kibiina ekyatandikibwawo Jens Galschiøt mu 2008,okwongera okulaga nti mu China batyobola eddembe lyobuntu,kumukolo gyemizannyo egiyitibwa"Olympic Games"mu kibuuga Beijing August 2008.[1]
Okusikiriza[kyusa | edit source]
The Color Orange(Langi Ya Kakyungwa)yakozesebwa nga akabonero alaga okwekarakasa engeli eddembe lyo buntu"human rights" bwelityobolwamu mu China. Ensonga enkulu yali yakuwa abetataba mumizannyo, Abagenyi, NabaChina Langi Ya Kakyungwa. Okusobola okusindika obubaka eri ensi nti wanno waliwo ekikyamu, Enkufira, Tayi, Obukalamu, Empapula, Ebiteteyi, Amasutti, Ensawo nebilala. Ekibiina"The Color Orange"(Langi Ya Kakyungwa)kibakinyonyola kigamba nti bali byinza okubagana okozesa akabonero kekibiina kye ddembe lyo buntu nti naye okozesa Langi Ya Kakyungwa teri yali ayinza okubagana.[2]
Ebyatukawo[kyusa | edit source]
Empagi Yobuswavu yasiigwa Langi Ya Kakyungwa[kyusa | edit source]
Ekibiina kya"The Color Orange"(Langi Ya Kakyungwa)kyasalawo okusiga Empagi Yobuswavu langi yakakyungwa Pillar of Shame(Empagi Yobuswavu) ngakano kafukira daala akabonero kokungubagira abantu abatirwa ekirindi ekyatumwa "Tiananmen Massacre" langi ya kakyungwa kati ekozesebwa akabonero akalwanirila eddembe lyo buntu mu China.
Omubumbi omu Denmark Jens Galschiot nabakozibe balinya enyonyi nebagenda mu Hong Kong kumukolo gwokusiiga "Pillar of Shame"(Empagi Yobuswavu) langi ya kakyungwa.Nga apuli 26 nge nyonyi yakatonya kukisaawe e Hong Kong namwa olusa okuyingira munsi eyo era natikibwa kunyonyi endala nazibwa ewabobwe.[3]
Ekibiina ekimanyidwa nga "Chinese Democracy Movement"kyasalawo okola omulimu gunno wadde ye omubumbi yali taliwo.Ekibume kyasiigwa langi ya kakyungwa kumulamwa gwokulwanirila eddembe lyo buntu mu China nokulaga okuwagira kwabwe eri ensi yonna nti bawagila nesekuwagira purojekiti ya"The Color Orange(Langi Ya kakyungwa)okozesebwa mumizannyo egimanyidwa nga "Olympic Game 2008 okwongera amanyi mukurabula ensi nti mu China batyobola eddebe lyobuntu.Okusiiga ekibumbe kino kwakolwa abyizi basetendekero ya Hong Kong ne bamemba bekibiina ekimanyidwa nga "The Democracy Movement"ekiyina ekitebbe kyakyo ekikulu mu Hong Kong. Mubaliwo kumukolo guno mwemwali ne sentebe wekibiina kyabasubuzi ekya Hong Kong Mwami Cheuk Yan Lee, omutontomi Szeto Wah,Looya wekibiina ekilwanirizi kyeddembe lyo buntu Mwami Albert Ho,nakyewa ate nga munakatemba Longhair,nababaka ba palamenti ya Hong Kong bangi.
Abadanish Emimuli gyegwanga nabo bagwagira The Color Orange(Langi Ya Kakyungwa)[kyusa | edit source]
Mubiseera emizannyo gya "olympics" wagyeli gigendera mu masso e China e Denmark,omukolo gwokwambaza ekibumbe olugoye mu langi ya kakyungwa gwakolwa nabo okwegata kubanabwe munsi yonna okulaga okuwagira.[4]
Okuzindwa kwo Olutimba lwa China[kyusa | edit source]
"The Color Orange"(langi ya Kakyungwa)bafuna olukomo lwesiimu ngalugamba nti olutimba okwali kuwerelezebwa ebigena mumasso ku muzannyo gya "Olympic" luzindidwa bakagezimunnyo nebakyusa emitwe emikulu gyonna mu langi eya kakyungwa,evumirila okutyobora eddembe lyo buntu mu China.[5]
Omufumusi wekikuumi Usain Bolt yawangura emisinde gya Mitta 100 ngayambade akakoomo mu langi ya kakyungwa[kyusa | edit source]
Mumisinde gye, ebyafayo mu mitta 100 Usain Bolt yali ayambade akakoomo mu langi ya kakyungwa. Jens Galschiøt agamba nti tamanyi gyali ekigenderelwa kya Usain Bolt okwambala akakoomo.kumizannyo gya "olympics 2008" The orange color(Langi Ya Kakyungwa)yafuka omulumyo eri ensi okugilaga nti waliwo ekikyamu mu China ku ddembe lyo buntu.[6]
Rerences Ebyokulabirako[kyusa | edit source]
- ↑ www.chinaorbit.com/2008-olympics-china.html
- ↑ [1] The official The Color Orange website
- ↑ 16 June:The official reply to the complaints from the Immigration Department
- ↑ [2] orange dressed statues
- ↑ Press release, 6 August 2008
- ↑ report done by The Color Orange group


text:
Amasengejje
Amasengejje Full News Bulletin – 23 July, 2016Amasengejje Full News Bulletin
Ebyafaayo bya Kasozi NnagalabiNg’emyaka gigenda okuwera 23 bukya sabasajja Kabaka atuula ku Namulondo, okulamula obuganda, tukututte ku kasozi Nagalabi, omulangira gyayingira ng’omulangira navaayo ...
Abanauganda Abakulukusibwa B'eyongedde – KabushengaBanayuganda banji bawudisiddwa nebatwalibwa mu nsi z’ebweru ngabalimbiddwalimbiddwa nga bwebagenda okuyoola ensimbi, kyoka bwebatuuka eyo, nebabasa mu bintu birala, abamu ...
Kayihura Alumbye Abanamawulire Lw'akumusiga NziroOmuduumizi wa poliisi ya Uganda Gen Kale Kayihura agugumbudde bannamawulire baagamba nti bamufukidde embalabe mu nnyindo,kuba baamulwanyisa okumulemesa emirimu gye. ...
Ekika Ky'engeye Mumbeera MbiAbakulu b’amasiga mwenda agakola ekika ky’engeye sibamativu olw’ebintu nga bwebiri mu kika kyabwe. Bano batudde nebawanjagira sabasajja okubasisinkana babeeko byebamubulira ...
Eteeka Empya Ku Makolero ga SukaaliAbali mulimu gw’okukola sukaali bagamba nti bagala tteeka erijja okulambika omulimu guno, ob’olyawo kinayambako okufulumya sukaali ku bbeeyi ensamusamu. Bano ...
Omugole YetuzeAbatuuzze b’e Ggangu A-Makindye baguddemu ekyekango bwebasanze munnaabwe nga yeetugidde mu kasitoowa k’enju mwabadde yaakamala emyezi esatu gyokka. Omugenzi abadde ...
Ennyanja Empya Yetonze e KalunguBw’oyogera ku district eye Kalungu, omuntu kyasooka okulowooza ye district etawanyizibwa ebbula ly’amazzi wabula bino bituuse okusigala mu nfumo oluvannyuma ...
AkatalekekaAkatalekekka okajjukira? Kali kakunyumira? Tosagasagana anti NBS ekakomezaao ng’ate ku mulundi guno kanyuvu, tuula okanyumirwe.
Chenga: St Marys ewangudde eza KigeziEmpaka za Kigezi region eza Kyenga ziwanguddwa St Mary’s Kitende. Empaka ziko ziyindidde Kabale.


text:
Amawulire
Omu kubatta Nagirinya Kkooti emukalize emyaka 40 mu kkomera
Ivan Ssenabulya
February 22nd, 2023
Bya Ruth Anderah,
Ekiwayi kya Kkooti Enkulu ekikola ku misango egyanaggomola kisindise Isaac Ssenabulya eyakakasa okuba omu kwabo abatta omuwala Maria Nagirinya ne dereeva we Ronald Kitayimbwa mu mbuzi ekogga akulunguleyo emyaka 40.
Omulamuzi Isaac Luswata, ategeezezza nga Ssenabulya bweyazza emisango ebiri egy’okutta, ebiri nga gyakubbisa lyanyi n’emilala ebiri nga gyakuwamba nga gyonna awamu ekibonerezo nga gikusse mu vvi kubeera kuwanikibwa kalabba.
Omulamuzi ategeezezza nga bwekimuluma Ssenabulya akyali muvubuka muto, alina n’amaanyi agakola bweyenyigira mu bikorwa ebifaanananko ng’ebyo eby’obumenyi obw’amateeka.
Wabula agamba nti olw’okuba gwegubadde omulundi gwe ogusooka okuzza omusango nga kwotadde n’okukkiriza okuzza omusango kwekusalawo namuddiramu nga amusalira ekibonerezo.
Nga 20/ 02, Senabulya yategeeza Kkooti emuwe ekibonerezo ekisaanidde era neyetondera ab’enganda zómugenzi.
Omulamuzi era alagidde abatwala ekkomera okusalako emyaka 3 ku kibonerezo ono gyamaze ku alimanda asigazeewo emyaka 37.
Omusango Ssenabulya yaguzza 28/02/2019 ng’ali wamu n’abantu abalala abaali batambulira ku pikipiki bwebaakozesa ekimundu ekikolerere ne bawamba Nagirinya ne dereeva we Kitayimbwa eri mu bitundu ebye Lugujja.
Bano oluvanyuma lw’okubatta emilambo gyabwe bagisiba mu kutiya ne bagenda bagisuula mu bitundu ebye Mukono.
//////////////


text:
Katikkiro Wa Buganda CPM Akuzizza Amazaliibwaage
NUP Pulezidenti Robert Kyagulanyi Ssentamu Yayozayozezza Katikkiro
Katikkiro Wa Buganda¬† abavubuka gwebakazaako erya CPM, olunnaku lw’eggulo nga 29.06.2022, lwabadde lwa mazaliibwage. Omukulembeze w’ekibiina ekiri ku ludda oluvuganya gavument, Robert Kyagulanyi Ssentamu yawuubyeko olubu lw’ebigere ku kitebe ky’obwakabaka e Mengo okuyozayoza Katikkiro olwokutuuka kumazaliibwaage ag’omwaaka guno.
Kyagulanyi amanyiddwa ennyo nga Bobi Wine, yakulembeddemu ekibinja kya NUP omwaabadde¬† n’omukyaala akikirira Kampala mu lukiiko lwe Ggwanga Shamim Malende.